Elakkan Sifat Malas Dalam Diri, Amalkan Doa Ringkas Ini Untuk Tidak Mengalami Kerugian Dalam Kehidupan.

Allah S.W.T tidak menggemari hambanya yang bersikap malas. Walhal, kita sebagai umat Islam disarankan untuk menerapkan nilai rajin terhadap diri sendiri supaya tidak membazir masa dengan perkara yang tidak berfaedah.

Sebenarnya, malas bukan sahaja wujud dalam sifat dan perangai kanak-kanak, malah dalam diri setiap orang. Malas untuk menyiapkan tugasan yang diberikan oleh pensyarah, malas untuk bangkit dari tempat tidur, malas untuk mengemas rumah dan banyak lagi perangai malas yang mungkin wujud dalam diri anda.

Ia merupakan sikap yang ada dalam diri setiap orang. Jadi, jangan risau jika anda mempunyai sikap tersebut kerana bukan anda seorang sahaja yang mengalaminya.

Ia boleh membawa kerugian kepada diri anda sendiri. Manusia melakukan pelbagai urusan di dunia – bekerja, belajar, mencari rezeki. Dan setiap urusan tersebut perlu dilakukan dengan usaha yang bersungguh-sungguh.

Orang yang hanya berdiam diri digelar sebagai mutawaakil, iaitu orang yang berpura-pura bertawakal dan inilah maksud malas yang sebenar.

Islam juga melarang umatnya untuk bermalasan kerana ia sifat orang-orang yang rugi, sebaliknya Islam menuntut agar umatnya untuk berusaha semampu yang boleh.

Untuk menghilangkan atau mengawal rasa kemalasan ini, berdoalah dengan doa yang diajarkan oleh Nabi SAW kepada kita, iaitu doa untuk berlindung daripada rasa malas.

Doa ini juga ada diukir dalam Al-Ma’thurat yang boleh dibaca pada setiap pagi dan petang:

اللَّهُمَّ إِنِّى أَعُوذُ بِكَ مِنَ الْكَسَلِ، وَأَعُوذُ بِكَ مِنَ الْجُبْنِ، وَأَعُوذُ بِكَ مِنَ الْهَرَمِ، وَأَعُوذُ بِكَ مِنَ الْبُخْل

Maksud: “Ya Allah, sesungguhnya aku berlindung kepadaMu dari rasa malas dan aku berlindung kepadaMu dari sikap pengecut, dan aku berlindung kepadamu dari sikap penakut dan kedekut dan lingkungan hutang.” (Hadis Riwayat Bukhari, no. 6371)

Selain itu juga, kita juga boleh mengamalkan doa ini yang boleh menghilangkan rasa malas seperti:

Anas bin Malik radhiyallahu ‘anhu berkata bahawa Rasulullah shallallahu’alaihi wa sallam biasa membaca do’a :

اللَّهُمَّ إِنِّى أَعُوذُ بِكَ مِنَ الْعَجْزِ وَالْكَسَلِ وَالْجُبْنِ وَالْهَرَمِ وَالْبُخْلِ وَأَعُوذُ بِكَ مِنْ عَذَابِ الْقَبْرِ وَمِنْ فِتْنَةِ الْمَحْيَا وَالْمَمَاتِ

“Allahumma inni a’udzu bika minal ‘ajzi, wal kasali, wal jubni, wal haromi, wal bukhl. Wa a’udzu bika min ‘adzabil qobri wa min fitnatil mahyaa wal mamaat.”

Ya Allah, aku berlindung kepada-Mu dari kelemahan, rasa malas, rasa takut, kejelekan di waktu tua, dan sifat kikir. Dan aku juga berlindung kepada-Mu dari siksa kubur serta bencana kehidupan dan kematian.

(HR. Bukhari No. 6367 dan Muslim No. 2706)

Semoga kita semua dijauhi dengan rasa malas yang akhirnya menyebabkan kerugian pada diri kita sendiri. Selamat beramal!


Reject Tawaran Jenama Terkenal Di Luar Negara, Anzalna Pentingkan Kasih Sayang Bersama Anak

Pengorbanan seorang ibu itu adalah satu perkara yang tidak terhingga. Sebagai seorang anak kita harus fahami dan hargai masa bersama ibu yang tercinta kerana kita tidak tahu bertapa banyak lagi masa untuk membalas budi mereka.

Tolak tawaran ke Australia, pelakon tanah air, Anzalna Nasir, khuatir jika meninggalkan anak di Malaysia. Mungkin ada hikmah sebalik pengorbanannya melepaskan peluang yang pasti tidak mahu dilepaskan oleh orang lain.

Aktres wanita, Anzalna Nasir, 34, akui sanggup melepaskan tawaran untuk berkolaburasi bersama jenama terkenal di Australia. Keputusannya itu dibuat kerana dia belum bersedia untuk meninggalkan anak-anak yang masih kecil dalam tempoh jangka masa yang lama.

Jelasnya lagi, jadual kerjaya itu sebagai model iklan juga berubah mengikut kesesuaiannya untuk menjaga anak-anak. Pada peringkat seawal usia kecil itu, Anzalna tidak mahu kedua anaknya yang masih memerlukan perhatian dan tumpuan sepenuhnya.

Anzalna membuat kenyataannya itu melalui InstaStory dengan menyelitkan repost sebuah artikel mengenai ibu tunggal yang bersusah payah mencari rezeki sambil membawa anaknya. Oleh itu, dia terdetik untuk berkongsi pendapatnya melalui perkara ini dan juga memuji tindakan wanita tersebut.

“Respect! Dia seorang ibu yang hebat, bertanggungjawab dan penuh dengan kasih sayang. Semoga Allah SWT permudahkan urusan dan melimpah ruahkan rezeki akak ini,

“Anak-anak adalah segalanya. Bila ada anak memang segalanya berubah. Dari segi kerja pun dah tak boleh macam dulu, saya kena pilih kerja tak boleh ambil semua sebab tak mahu anak kerap ditinggalkan,

“Kesian bila fikirkan mereka masih kecil dan saya suka meluangkan masa dengan mereka untuk menunjukkan rasa sayang dan sokongan buat mereka.” tulisnya.

Juga Anzalna Nasir menjelaskan lagi tawaran yang di tawarkan kepadanya untuk menjelajah ke negara Australia. Tetapi, dia terpaksa menolak dan membuat keputusan untuk tidak pergi demi anak-anak.

“Baru-baru ini, saya dapat tawaran shooting untuk satu jenama terkenal di Australia tapi bila fikirkan tak boleh bawa anak-anak terus saya tak terima tawaran itu,

“Tak rela nak tinggalkan anak-anak walaupun 2-3 hari sahaja! Ibu saya paksa pergi sebab dia boleh tolong jaga tapi saya tak nak jadi ibu dan anak yang pentingkan diri sendiri.” jelasnya lagi.

Bagusnya pendirian Anzalna dalam menjaga perhubungan kasih sayang dengan anak-anak. Boleh dijadikan contoh buat semua wanita di luar sana agar fikir sejenak dengan keputusan yang hendak di buat.


Gadis Yang Alami Heavy Flow & Senggugut Semasa Period, Ini Pad Terbaik Yang Harus Dicuba!

Ramai gadis di luar sana yang pastinya mengalami heavy flow period ketika permulaan datang bulan. Kadang kala risau juga jika mengalami kebocorankan.

Bagi mengelakkan masalah itu terjadi, apa kata anda cuba pad yang dicadangkan oleh gadis ini di twitter. Bagi yang mengalami senggugut teruk pula bolehlah mencuba heat patch yang turut disarankan olehnya.

Bulan ini, Hijabista menghasilkan Majalah Hijabista Edisi Jawi menampilkan Nur Fazura sebagai penghias wajah hadapan. Menariknya, dengan setiap pembelian para pembeli akan menerima dua helai tudung istimewa.


Kerap Tayang Kemewahan Di Media Sosial, Hafiz Dan Aina Mahu Bantu Influencer Agar Tidak Mudah Tertipu.

Canang kemewahan di media sosial, pempengaruh beri perspektif berbeza pada orang ramai. Hafiz dan Aina antara pempengaruh yang mempunyai pengikut ramai sehingga kini mempunyai legasi yang masih utuh dan mempunyai strategi tersendiri.

Bercerita tentang kehidupan seorang influencer yang kini kerap tayang kemewahan, Aina berpendapat bahawa zaman sekarang pendekatan yang berbeza berbanding dengan cara dia sendiri sebagai pempengaruh di peringkat awal dahulu.

“Mereka mungkin telah diberi latihan dan pendekatan untuk menunjukkan kemewahan yang dimiliki, malahan gaya hidup mereka juga penting untuk menarik perhatian orang di luar sana untuk mengikutinya, berbeza dengan pendekata kami berdua dahulu,” ujarnya.

Manakala Hafiz mempunyai padangan yang berbeza, mereka ini terdiri dari dua golongan, bahawa influencer itu sendiri mungkin mempunyai kehidupan sebegitu dan kedua bergantung juga pada penerimaan orang sekeliling.

“Zaman sekarang tidak pernah lari dari kemewahan yang ditayangkan di media sosial, gaya hidup, travel, makan dan media sosial adalah salah satu platform yang mendidik generasi sekarang. Oleh itu kitalah yang berperanan mendidik masyarakat untuk lebih bijak menilainya,” kongsinya lagi dalam majlis Briefing & Chillin’ With AINAA di Mariott Putrajaya.

Hafiz antara lima calon top 5 Influencer Tergempak Anugerah Gempak Most Wanted 2022 akui dia juga melalui proses memantangkan diri sebagai seorang pempengaruh. Begitu juga mereka generasi baharu, dalam proses untuk berada peringkat yang mereka ingini, pelbagai strategi pemasaran di lakukan mengikut kehendak semasa.

Walaubagaimanapun perubahan itu akan berlaku setelah mereka sedar untuk berada untuk terus relevan di dalam industri pasti memiliki kebijaksanaan. Proses ini juga mengajar mereka menjalaninya dengan jaya walaupun perjalanan kematangan itu tidak semuanya yang indah-indah berlaka.

Hafiz dan Aina gemar berkongsi cerita realiti sebenar kehidupan mereka, tidak pula ingin mereka di luar sana untuk mengikutinya seratus peratus. Tidak terlepas dari kencaman pasangan ini tidak pernah melatah malah anggap itu satu pengajaran dan lebih berhati-hati dalam sesebuah perkongsian di media sosial.

Tiada apa yang lebih membahagiakan pasangan ini apabila mendengar luahan orang sekeliling dan dapat membantu mereka adalah satu pembayaran balik atas doa dan sokongan mereka terhadapa kejayaan mereka di tahap ini.

Pempengaruh dan usahawan popular Hafiz Mahamad mendedahkan ramai individu dalam kalangan anak muda berusia bawah 25 tahun terbelenggu dengan hutang yang mencecah hingga jutaan ringgit. Jelas pengasas produk kecantikan Ainaa Beauty ini, kebanyakan anak muda terpengaruh dengan janji manis dan terjebak dengan sistem pengurusan syarikat tertentu yang secara tidak langsung memperalatkan mereka.

Tambah Hafiz, dia dan pasukannya sering dipertemukan dengan anak-anak muda yang meminta bantuan untuk keluar dari kesempitan dan hutang. Malah, ada yang pernah tersilap langkah merancang ekonomi sehingga terikat dengan hutang dan pinjaman tidak bertauliah serta menjadi mangsa diperalatkan oleh pengasas produk tempatan.

“Ramai anak muda berhenti berniaga, tak berjaya dan dikelilingi hutang. Ada yang dah bankrap di usia muda. Yang datang pada kami sampai ratus ribu hutang, mereka diajar berhutang dengan ah long!

“Kalau selama ini kita mendengar orang yang meminjam ah long berumur 30 tahun ke atas, tapi sekarang ni apa komitmen hidup mereka golongan muda untuk berhutang dengan ah long?

“Adakah mereka berkeluarga? Susah? Tidak… mereka masih belajar.

“Ini bermakna mereka dipergunaalatkan oleh sistem perniagaan yang salah,” jelasnya lagi.

Justeru kempen ‘Malaysia Baru, Peluang Perniagaan Baru’ berobjektifkan untuk memacu masa depan ekonomi negara dan kestabilan kewangan golongan B40 muda.

Dalam kempen sama, Hafiz menyeru anak muda yang ingin menjana pendapatan melalui sistem ejen atau stokis, untuk lebih cakna dalam memilih jenama yang mempunyai wawasan serta visi di masa hadapan seperti AINAA Beauty.

Setelah hampir enam tahun menempa nama menggunakan sistem ejen dan stokis yang telus dan bersih, AINAA Beauty telah berjaya melahirkan lebih dari 3,000 orang usahawan bersama pasukan pengurusannya serta dibantu oleh 10 orang stokis terbesar dalam komuniti mereka yang kini mempunyai empayar perniagaan yang stabil dan berwawasan.


Hasil Titik Peluh, MUA Usia 12 Tahun Hadiahkan BMW Buat Diri Sendiri Sempena Hari Jadinya

Sungguh tidak disangka, rupa-rupanya minatnya terhadap dunia solekan bermula sejak usianya 3 tahun lagi apabila dia memuat naik video tutorial solekan pertamanya di YouTube.


Masih Mencari ‘Loose Powder’ Yang Sesuai? Wanita Ini Kongsi 6 Pilihan Terbaik Beli Di Drugstore!

‘Loose powder’ merupakan antara item solekan yang harus dimiliki oleh setiap wanita. Kebanyakan wanita mengabaikan penggunaan ‘loose powder’ kerana menganggap ia sebagai item yang tidak penting.

Ternyata anda salah kerana ‘loose powder’ berfungsi sebagai penutup pori-pori pada wajah dan membuatkan solekan anda nampak flawless serta tahan lebih lama. Ia juga sesuai digunakan oleh individu yang mempunyai kulit berminyak.

Ia dapat membantu mengawal minyak pada wajah dan elak wajah anda daripada kelihatan berkilat.

Jadi, Hijabista paparkan perkongsian oleh Azreena Azmi menerusi Facebook tentang 6 pilihan ‘loose powder’ yang boleh didapati di drugstore pada harga cukup berbaloi.

Mostly loose powder ni fungsi dia sama ja. Yang beza hanyalah texture, harga dan brand.

Apa fungsi loose powder ni?
Okay ena terangkan sikit apa fungsi loose powder. Dalam bahasa melayu, loose powder ni ialah serbuk longgaq hahahaha. Betui kan? Tak caya pi tgok kat google translate. Hahaha. Gurau ja.

Kenapa kena pakai loose powder?
Untuk bagi makeup tahan lebih lama. Texture yang halus dapat menutup pores dan membuatkan makeup nampak flawless.

Loose powder juga sgt sesuai untuk kulit berminyak, sbb dia dapat bantu control minyak yang ada dan dapat elakkan dari muka nampak berkilat disebabkan minyak.

Bila nak pakai?
Pakai selepas sapu foundation. Dengan menggunakan powder brush, layang-layangkan ke seluruh muka. Boleh juga digunakan untuk elakkan lebihan eyeshadow jatuh ke pipi, letak loose powder guna sponge di bawah mata. Lepas dah habis mekap bahagian mata, guna brush untuk sapu lebihan loose powder.

Nak pakai loose powder sahaja lepas sapu foundation pon boleh. Fungsi dia sama macam compact powder/2WC powder cuma loose powder ni tak cakey.

Dia punya keburukan pulak, kalau tak remove makeup betul-betul macam biasalah, boleh buat pores tersumbat. Jangan pakai makeup lama-lama nah.

Apa maksud translucent pulak? Ok translucent adalah semi-transparent maksudnya separa tak nampak. Dia jadi colourless bila pakai. So dia match ikut skin tone kita. Tapi bukan 100%.

Okay. Selamat membelek!

Harga yg ena letak semua NORMAL PRICE kat Watsons

Mesti ramai tak tau nak sebut nama brand ni kan. Meh ena ajaq. Ramai sebut ‘bojos’ ‘bojois’ ‘bujar’ ‘bonjor’ (mentang2 dari paris). Sebutan yang betul ialah ‘bojua’. ‘S’ kat blkg tu tak payah sebut pun.

Dulu masa mula-mula ena berjinak dalam bidang makeup ni, biasalah kita guna makeup semua yang budget bawah RM100. So ena pun pakai yang ni. Memang best pakai loose powder ni. Texture dia sangat sangat halus. Senang sangat sapu kat muka. Tak buat makeup smudge pon.

Dari segi warna pulak, dia bukan ikut tone kaler (translucent), dia ada dua code. So ena guna code 01 sbb warna dia kekuningan. Tapi bila apply kat tanned skin, ena just apply kat area bawah mata, t-zone sahaja.

Sesuai untuk semua jenis kulit.

Harga: RM52.90

Sapa yang suka makeup nampak berkilat-kilat boleh la pakai hat ni. Sebab dia ada shimmer. Sesuai untuk last touch up selepas pakai powder. Sebab dia ada effect shimmering. So apply kat kawasan tertentu ja seperti tulang pipi, dahi, batang hidung dan dagu.

Actually brand ni mostly chinese yang beli. Memang laku gila. Sebab depa suka natural makeup. Dan produk-produk yang lain pun not bad dia punya quality.

Ada satu warna sahaja. Sesuai untuk kulit cerah, sawo matang ok.

Sesuai untuk semua jenis kulit dan big pores.

Harga: RM59.90

Texture yang seumpama jenama terkenal, Laura Mercier. Tapi kalau yang ni berbanding dengan Bourjois, Bourjois punya texture lagi halus. Depends on skin. Sebab katanya yang ni tak membuatkan kulit kering. So dry skin boleh cuba yang ni.

Pilihan warna ada dua code. Walaupun dia tulis translucent, tapi dia tak begitu ikut warna kulit kita. So kena try dulu sebelum beli.

Sesuai untuk semua jenis kulit.

Harga : RM62.90

Yang ni produk baru dari Maybelline. Hehe. Texture yang sangat halus dan sesuai untuk semua warna kulit. Macam nak try pulak sebab first time try memang amazed gila.

Sesuai untuk semua jenis kulit.

Harga: RM30.90

Bagi ena texture dia just fine. Tak sehalus loose powder yang lain. Tapi untuk dry skin boleh cuba. Then, dia ada dua code. Selalu ena suggest code 02 ni untuk tanned skin. Sbb warna dia gelap sikit berbanding loose powder jenama lain.

Sesuai untuk semua jenis kulit.

Harga: RM29.90

Yang ni lagi satu ramai tak reti sebut brand dia. Ada yang sebut ‘2in1’ dah macam coffee mix dah. Hahahaha. Sebut macam yang hampa nampak ‘in 2 it’ ‘ in to it’ ? 2=to

Hat ni kalau pakai, sakit mata orang tengok sebab shimmering dia memang banyak weh. Lagi banyak dari Kate Tokyo tu. Sapa yang suka mekap merelit lip lap lip lap boleh la pakai. Hahahahaha.

Sesuai untuk semua jenis kulit

Harga: RM19.90


Elak Kulit Bernanah, Sapu Masker Homemade Manjakani Hasilnya Kulit Gebu Macam ‘Baby’

Memiliki kulit yang berseri dan bercahaya memang menjadi impian setiap wanita. Namun ada kalanya kesibukan kerja menyebabkan kita meminggirkan perawatan wajah ini. Ditambah pula dengan kos rawatan yang agak tinggi.

Namun sebenarnya kita masih boleh berjimat dengan membuat rawatan wajah ini sendiri di rumah dengan hanya menggunakan masker yang dibuat dari tiga bahan dapur cukup mudah didapati.

Selain untuk merawat kulit yang kusam, masker manjakani ini juga boleh digunakan untuk kulit tona tidak sekata, merawat kulit bernanah, blackhead, whitehead atau menghilangkan kesan jerawat.

Hasilnya kulit muka akan menjadi gebu seperti kulit bayi. Anda disarankan untuk amalkan 3 kali seminggu bagi kulit yang normal dan setiap hari bagi yang mempunyai kulit masalah kronik.

OM!!! KITA CANTIK DAN JIMAT DENGAN BAHAN ALAMI IAITU DENGAN MASKER MANJAKANI HOMEMADE!!!

Bahan-bahan:

Khasiatnya manjakani

Khasiat minyak zaitun

Mula-mula tumbuk biji manjakani

Ira guna gred AA, tapi apa sahaja jenis gred pun x menjadi satu masalah sebenarnya

Kemudian, masukkan dalam blender kering dan blender sehingga halus

Ni hasil selepas blender dan kalau rajin boleh tapis untuk jadikan serbuk ni lebih halus.

Campurkan dengan minyak zaitun

banyak lagi bahan campuran lain yang mampu merawat
 -pori2 besar di kulit muka
 – lingkaran gelap bawah mata
 – blakchead

Haaa tipsnya nnty kita share,  tp hanya perlu campur dgn manjakani masker shaja tau

Tambah sedikit air dan gaulkan sehingga menjadi paste macam ni

Okay sapukan di wajah anda dan tunggu sehingga 5-15minit sehingga kering dan bilas wajah dengan air suam dan gosok2 untuk dijadikan scrub muka

– sangat membantu bagi membuang sel kulit mati tau

*jangan bimbang kalau muka jadi kuning disebabkan air dari masker tadi. Itu ada khasiat tu


Nak Barang Kemas Kekal Berkilat Seperti Baru? Ikuti Tip Yang Dikongsi Tauke Emas Ini

Apabila menginjak usia dewasa, pasti minat para gadis terhadap barang kemas mula bercambah. Kilauannya yang bercahaya pasti memukau mata-mata yang memandangnya. Namun, tak ramai yang menitik beratkan soal penjagaannya hingga hilang serinya.

Jangan begitu sis! Kalau nak aksesori yang dipakai itu tahan lama, cuba kita ikuti tips yang diberikan oleh pakar pembuat barang kemas iaitu Muhammad Hazim Wathiq Muhammad Ridzuan ini. Pastinya barang kemas yang kita pakai itu akan kembali ‘lip-lap’ seperti baru dibeli.

Elakkan daripada semburan bahan kimia contohnya minyak wangi. Cecair asid juga perlu dielakkan. Itu kita kena jaga sebab itu kita perlu kerap mencuci barang kemas mengikut jenis materialnya.

Pastikan cincin itu betul-betul ngam dan fit dengan jari kita. Jari kita ada waktu kembang dan kucup dia. Jika nak tempah cincin, di awal pembuatan lagi kita sudah ambil ukuran saiz yang betul supaya dalam apa jua waktu dan cuaca, cincin itu tetap lekat dan terletak elok.

Cuaca juga mainkan peranan, biasanya waktu hujan atau sejuk jari kita akan mengecut. Lebih-lebih lagi waktu mandi di sungai. Itu lagilah mudah untuk jatuh dan hilang.

Pastikan alihkannya ke jari di tangan kiri. Tak perlu letak merata. Letak sahaja di jari belah tangan kiri sewaktu hendak makan. Minda kita akan automatik bagitahu rasa tidak selesa nanti jadi kita akan tukarkannya ke posisi yang asal semula. Itu lebih baik daripada kita letak merata atau tambah teruk lagi boleh jatuh dalam lubang singki.

Simpan di tempat bertutup agar kilatannya tidak pudar. Pakai mengikut suasana yang betul. Jangan pakai ketika hendak berkhemah pula. Kita harus ikut kesesuaian tempat yang betul.

Jangan terdedah kepada angin, sentiasa cuci barang kemas. Guna sabun biasa pun boleh. Pastikan sentiasa lap barang kemas itu. Seeloknya gunakan kain khas untuk mengelapnya kerana ianya diperbuat daripada berlainan jenis batuan seperti emas, perak dan lain-lain lagi. Macam manusia, kalau sayang kita jagalah betul-betul!


Muka Cantik Tapi Tumit Merekah Sebab Pakai Kasut Tinggi? Ini 2 Bahan Yang Anda Boleh Gunakan!

Seharian jalan mesti penat kan. Ada yang sampai tahap kaki merekah dan nampak menggelikan. Sebagai wanita, anda patut menjaga penampilan dari kepala hingga kaki. Kaki anda juga penting untuk dijaga sebab nanti muka dah cantik tapi kaki buruk.

Tumit kaki merekah ini bukan sahaja nampak tidak menyenangkan akan tetapi anda akan terasa ngilu dan sakit jika tidak di ambil tindakan apa-apa.  Apabila tumit kaki mula berdarah atau menggelupas ia akan menyebabkan jangkitan bakteria. Jadi, wanita perlu ambil tahu tentang tips hilangkan rekahan pada tumit supaya bersih dan licin!

Menurut laman sesawang Siraplimau, tip untuk tumit merekah dan bersinar dalam masa lima minit sangat mudah dan hanya perlu menggunakan 2 barang sahaja. Kebanyakan antara kita merasakan bahawa tumit kaki tidak penting, tetapi ingat ya. Tak guna mempunyai muka yang cantik tetapi kaki seperti orang tua dan buruk. Malu sangat ya. Tidak salah untuk ambil sedikit masa untuk mendapatkan kaki yang lembut sampai boleh di belai-belai tumit.

Bahan yang boleh anda gunakan ini selalunya mesti ada dekat dapur rumah anda. Bahannya adalah, limau nipis atau lemon bersama garam. Selalunya anda perlu menggunakan bersama berus gigi yang mempunyai bulu yang kasar. Apa yang perlu anda lakukan adalah, ambil limau yang sudah anda lunyai atau hancurkan itu dan gosok pada bahagian tumit. Pastikan anda campur dua bahan ini bersama.

Seterusnya, pastikan anda skrub dibahagian tumit kaki yang merekah tu. Jangan buat terlampau kasar takut sakit pula tumit kaki sampai luka. Kegunaan limau dan garam tadi adalah untuk menanggalkan sel-sel kulit mati pada kaki anda. Anda akan melihat hasil daripada berus tadi. Pasti menjadi. Kaki terus nampak tidak merekah lagi dan kelihat lembut.

Akhir kata, sebagai wanita penjagaan tumit kaki itu sangat penting. Walaupun orang tak nampak kaki anda tetapi untuk kecantikan kaki dan kesihatan kaki. Anda dinasihatkan jaga dengan baik. Pastikan anda mementingkan kesemua bahagian dari hujung rambut hingga ke hujung kaki. Tidak salah untuk mengambil berat tentang kecantikan kaki anda.


Puasa Hari Putih; Jom Puasa Bermula Esok Hingga Sabtu, 13,14 &15 Muharram, Pahala Ibarat Puasa Sepanjang Tahun

Keistimewaan bulan Muharram perlu diketahui kerana ia diangkat sebagai bulan pertama dalam kalendar hijrah dan dikenali sebagai bulan Allah atau ‘syahrullah.’ Ia disebut sebagai salah satu bulan yang mulia dalam Islam selain tiga bulan lainnya, iaitu Zulkeadah, Zulhijjah dan Rejab.

Selain itu, pada bulan Muharram juga terdapat puasa sunat yang kadarnya hanya dikira satu tingkat di bawah puasa Ramadan. Maka sebab itulah puasa di bulan Muharram sangat dianjurkan bagi umat Islam.

Bermula esok, Khamis hingga Sabtu adalah Puasa Hari Putih iaitu 13,14 & 15 Muharram (pahala ibarat puasa sepanjang tahun). Bulan ini adalah antara bulan yang terbaik berpuasa selepas bulan Ramadan.

Daripada Abu Hurairah r.a., beliau bersabda:

سُئِلَ أَيُّ الصَّلَاةِ أَفْضَلُ بَعْدَ الْمَكْتُوبَةِ وَأَيُّ الصِّيَامِ أَفْضَلُ بَعْدَ شَهْرِ رَمَضَانَ فَقَالَ أَفْضَلُ الصَّلَاةِ بَعْدَ الصَّلَاةِ الْمَكْتُوبَةِ الصَّلَاةُ فِي جَوْفِ اللَّيْلِ وَأَفْضَلُ الصِّيَامِ بَعْدَ شَهْرِ رَمَضَانَ صِيَامُ شَهْرِ اللَّهِ الْمُحَرَّمِ

Maksudnya: Rasulullah SAW pernah ditanya, “Solat apakah yang paling utama setelah solat fardhu? Dan puasa apakah yang paling utama setelah puasa Ramadlan?” Maka Baginda SAW menjawab: “Solat yang paling utama setelah solat fardhu adalah solat pada sepertiga akhir malam. Dan puasa paling utama setelah puasa Ramadhan adalah puasa di bulan Muharram.”n(HR Muslim, hadis sahih)

Daripada Abu Hurairah r.a., Nabi Muhammad SAW bersabda:

تُعْرَضُ الأَعْمَالُ يَوْمَ الِاثْنَيْنِ وَالخَمِيسِ، فَأُحِبُّ أَنْ يُعْرَضَ عَمَلِي وَأَنَا صَائِمٌ

Maksudnya: “Amalan dibentangkan pada hari Isnin dan Khamis, maka aku lebih suka amalanku dibentangkan ketika aku sedang berpuasa.” (HR Tirmizi, hadis hasan gharib)

Dalam sebuah hadis yang lain, Saidatina Aisyah r.a. berkata:

كَانَ النَّبِيُّ صَلَّى اللَّهُ عَلَيْهِ وَسَلَّمَ يَتَحَرَّى صَوْمَ الِاثْنَيْنِ وَالخَمِيسِ

Maksudnya: “Adapun Nabi SAW sentiasa berpuasa pada hari Isnin dan Khamis.” (HR al-Tirmizi, hadis hasan)

Berdasarkan hadis, daripada Ibnu Milhan al-Qaisi daripada ayahnya, dia berkata:

كَانَ رَسُولُ اللَّهِ صَلَّى اللهُ عَلَيْهِ وَسَلَّمَ يَأْمُرُنَا أَنْ نَصُومَ الْبِيضَ: ثَلاَثَ عَشْرَةَ، وَأَرْبَعَ عَشْرَةَ، وَخَمْسَ عَشْرَةَ. وَقَالَ: هُنَّ كَهَيْئَةِ الدَّهْرِ

Maksudnya: “Rasulullah SAW memerintahkan kami agar berpuasa pada hari putih (bidh) iaitu pada tiga belas, empat belas, dan lima belas. Beliau berkata; hari-hari tersebut umpama setahun.” (HR Abu Daud, hadis sahih)

نَوَيْتُ صَوْمَ اَيَّامَ الْبَيْضِ سُنَّةً لِلَّهِ تَعَالَى

Maksudnya: Sahaja aku puasa sunat hari putih kerana Allah Taala.

Marilah sama-sama kita pasang niat dan ambil peluang untuk berpuasa pada hari yang terpilih ini. Semoga asbab kita berpuasa ini, Allah sentiasa pelihara kita daripada godaan nafsu dan kurniakan rahmatNya. Allahumma ameen.


Bagaimana Kaedah Memilih Berus Gigi dan Ubat Gigi Terbaik. Ini Cadangan Pakar

Sekiranya anda mempunyai soalan mengenai rutin penjagaan gigi , mengapa tidak mendapatkan jawapan anda terus dari seorang pakar?

Jawapan pakar ini yang di petik dari artikel laman wikiHow membantu anda mengatasi kegelisahan mengenai rawatan pergigian. Cadangan pakar mengenai cara memilih ubat gigi dan berus gigi yang sesuai untuk anda, supaya anda dapat merawat gigi dengan cara yang terbaik.

Ubat gigi dengan kandungan fluorida terbaik untuk anda. Fluorida tidak akan memperbaiki rongga yang sudah anda miliki, tetapi ia akan membantu mengelakkan rongga masa depan dan menjaga gigi kelihatan bersih. Pilih sahaja dengan citarasa yang anda suka.

Kebanyakan individu boleh menggunakan ubat gigi fluorida, tetapi jika anda yang mempunyai alergi terhadap pengawet pada ubat gigi tertentu dan terasa ada reaksi buruk terhadap ubat gigi tertentu, cubalah sesuatu yang berbeza.

Pakar menyarankan ubat gigi fluorida yang direka untuk gigi sensitif. Sensodyne dan Pronamel adalah pilihan yang baik yang banyak digunakan oleh individu yang mengalami gigi yang sensitif.

Perlu diingat juga bahawa gigi anda mungkin menjadi lebih sensitif seiring bertambahnya usia. Sekiranya anda menyedari gigi terasa terganggu ketika memberus dengan ubat gigi biasa, mungkin sudah tiba masanya untuk menukarnya.

Gigi Sensitif: Ubat gigi Crest Pro Health Advanced Deep Clean

Crest adalah salah satu jenama yang paling dipercayai dalam ubat gigi dengan pilihan yang begitu luas sehingga sesiapa sahaja akan sukar untuk memilih. Ubat gigi ini menyelesaikan pelbagai masalah termasuk rongga, gingivitis, plak, kepekaan, noda, dan bau mulut.

Boleh beli di sini:

Pemutih terbaik: Ubat gigi Colgate Optic White Renewal Teeth Whitening

Colgate Optic White ubat gigi pemutihan harian. Pes yang sedap dimuatkan dengan hidrogen peroksida 3%, lebih banyak daripada jenama lain di pasaran. Hasil pencerahan dilihat dengan serta-merta dan keputihan itu membuahkan hasil dari masa ke masa. Dos fluorida yang baik untuk memerangi kepekaan noda semakin pudar. Dianugerahkan Seal of Approval oleh American Dental Association untuk kategori pemutihan.

Boleh beli di sini:

Arang Terbaik: Ubat gigi Hello Oral Care Activated Charcoal Fluoride Whitening

Jenama penjagaan mulut yang mesra alam ini merancang keseluruhan koleksi arang. Ubat gigi yang sedap ini memberi anda nafas segar, pemutihan semula jadi, penyingkiran plak dan A + dalam kesihatan mulut secara keseluruhan. Bercakap tentang beberapa prestasi yang luar biasa untuk ubat gigi semula jadi yang murah. Produk ini menggunakan bahan detoksifikasi semula jadi dan bahan pengurang bau untuk mengelakkan gingivitis dan halitosis, sambil membersihkan putih mutiara.

Boleh beli di sini:

Tidak ada salahnya menggunakan berus gigi biasa. Berus gigi elektrik pastinya lebih senang dan akan menjadikan anda lebih mudah, tetapi berus gigi biasa biasa akan berfungsi dengan baik selagi teknik memberus anda betul. Sekiranya anda tidak terlalu teliti semasa memberus, mungkin versi elektrik adalah yang terbaik.

Anda juga perlu membeli berus gigi elektrik jika mempunyai sakit sendi, seperti artritis, atau jika anda mempunyai anak kecil yang tidak mempunyai kemampuan untuk memberus dengan betul.

Berus yang lembut atau lebih lembut! Bulu yang lebih keras pasti lebih kasar, jadi anda perlu membeli berus yang lebih lembut yang akan lebih lembut pada enamel.

Perlu menggosok gigi sekurang-kurangnya 2 minit dua kali sehari. Sekiranya anda tidak dapat menggosok gigi untuk jangka masa yang lebih lama, cari berus gigi elektrik. Cari berus gigi elektrik yang mempunyai tempoh 2 minit dan akan berhenti secara automatik.

Berus gigi terbaik dengan sensor tekanan – Oral-B PRO 2000 Cross Action Electric Powered By Braun

Ciri terbaik berus gigi ini adalah sensor tekanannya. Sensor tekanan menyala ketika anda memberus terlalu kuat. Ini menyebabkan kesakitan dan pendarahan pada gusi. Dalam jangka masa panjang, bahkan boleh menyebabkan kemelesetan gusi. Berus gigi ini juga menawarkan 2 mod memberus gigi: penjagaan bersih dan gusi setiap hari.

Boleh Beli Di Sini:

Berus gigi terbaik dengan pencuci lidah: Oral-B Easy Clean & Sensitive Care

Berus gigi Oral-B yang mudah membersihkan gigi, gusi dan lidah sama sekali! Bulu bulatnya sangat lembut pada gusi dan direka untuk membersihkan gigi di antara. Tambahan lagi, pembersih lidah yang dibentuk membantu menyegarkan nafas untuk rasa yang lebih bersih selepas setiap pembersihan.

Boleh Beli Di Sini:

Berus gigi terbaik untuk kanak-kanak: Pigeon- Baby Training Toothbrush

Berus gigi latihan bayi Pigeon dibuat dari bulu nilon halus yang jauh lebih lembut daripada sikat gigi orang dewasa. Berus gigi bebas BPA ini berguna untuk melatih anak-anak untuk berlatih memberus gigi geraham dengan betul. Bahagian hujung pemegang yang luas juga menunjukkan seberapa dalam berus gigi dimasukkan sementara reka bentuk pemegang rata menghalang gulungan berus gigi di tangan bayi anda.

Boleh Beli Di Sini:


‘Walau Sibuk Mana Sekali Pun…’-Suami Kongsi Abby Abadi Tetap Usaha Solat Walau Tika Sakit

Pelakon popular iaitu Abby Abadi kini sedang dirawat di Hospital Sungai Buloh akibat tekanan darah tinggi. Walaupun sedang sakit, namun perkongsian suaminya iaitu Faizal Zakaria membuat hati kita sebagai seorang muslim tersentuh apabila dia memberitahu Abby tetap berusaha menunaikan solat lima waktu.

Menurut Faizal, perkongsiannya itu tiada maksud untuk riak namun hanya sekadar menunjukkan pendirian Abby yang kini hamil enam bulan itu untuk terus mengikut perintah Allah.

Benar sekali apa yang dilakukan oleh Abby itu. Tetaplah dirikan solat walau apa jua keadaan kita. Semoga Abby cepat sembuh dan dipermudahkan segala urusan sewaktu hamil. Amin.


‘Hadiahkan’ Emak Untung Jual Nasi Lemak RM1, Tindakan Gadis Ini Cuit Hati Netizen – Kasih Ibu Bawa Ke Syurga

Ibu merupakan insan yang paling bermakna dalam hidup kita. Insan yang melindungi kita sejak kecil dan sentiasa ada di saat kita memerlukan. Oleh itu, apabila dah dewasa, seorang anak pasti sedaya upaya mahu membuat ibu mereka gembira serta membalas jasanya.

Kata orang, ‘Syurga di bawah telapak kaki ibu”. Terdapat pelbagai cara untuk membahagiakan mereka, contohnya seperti memberikan hadiah, membantu melakukan tugasan rumah ataupun memberikan sedikit wang belanja.

Bahkan, wang yang diberikan kepada ibu juga akan bertambah berkat. Memiliki wang yang berkat adalah satu perkara yang diinginkan oleh ramai orang. Tak perlu banyak, pemberian yang sikit juga sudah memadai sebagai tanda menghargai dan membalas jasa mereka.

Jangan pernah bersikap kedekut dengan kedua ibu bapa kita. Memang mereka tidak pernah ‘meminta’ untuk dicurahkan dengan wang ringgit, tetapi tidak salah kita sebagai anak berusaha untuk membantu serta membahagiakan mereka.

Seperti perkongsian seorang pengguna di laman TikTok, Shahira Yusop yang berkongsi cerita dia menjual Nasi Lemak RM 1 setiap hari, dan akhirnya dapat bagi memberi sedikit wang belanja buat ibunya.

Difahamkan, dia baru sahaja memulakan perniagaan selama 2 bulan di Bukit Jati Kg Jawa, Klang. Shahira akui bulan pertama bukannya mudah diharungi dan dia telah dibantu oleh ibunya.

“Selepas 2 bulan aku kumpul duit nasi lemak rm1, bulan pertama aku cuma cakap mak doakan adik, nanti ada duit adik bagi mak” tulisnya.

Disebabkan baru sahaja memulakan perniagaan, wanita ini akui masih tidak mampu membalas jasa ibunya yang selama ini menyokong bahkan hanya mampu memberikan rm10 sahaja serta tidak lupa meminta doa daripada ibunya.

Bahkan terdahulu, Shahira tidak mampu untuk membeli meja buat perniagaannya, dan hanya menggunakan meja hasil pemberian orang. Namun kini, berkat doa ibunya, dia mampu menjual 300 bungkus nasi lemak dalam masa hanya satu jam.

Dapat dilihat dalam video yang dimuat turun, Shahira memegang beberapa keping duit RM50 sambil menghampiri dan menghulurkan duit itu kepada ibunya yang sedang sibuk di dapur.

Ibunya terlihat terharu menerima pemberian dari anaknya, tetapi cuba menahan sebak dan berterima kasih.

Meninjau di ruangan komen, ramai yang mendoakan agar wanita ini dimurahkan rezeki disebabkan sering menggembirakan hati ibunya. Video tersebut kini mendapat lebih 7354K tontonan, 602 kesukaan  dan 86 komen.

“Syukur Alhamdulillah semoga dimurahkan rezeki sentiasa sebab berkongsi rezeki pada ibu”

“Teruskan muliakan syurga kamu sampai akhir hayatnya”

“Berkat usaha dan dosa seorang ibu.. untung adik msih ada ibu.. doa ibu sentiasa ada untuk mu selagi bernyawa..”

“Duit boleh cari tapi doa seorang ibu tak semua boleh dapat..”

“Besar darjatnya mereka yang utamakan ibu”

MasyaAllah, sesungguhnya doa ibu tidak ternilai harganya. Sementara mereka masih hidup, gunakanlah peluang ini untuk berbakti sehabis mungkin. Seringgit kita beri untuk gembirakan mereka, nescaya Allah SWT akan balas beribu kali ganda.


Walaupun Berkaki Palsu, Namun Pemuda Ini Tetap Gagah Solat Jemaah Di Masjid

Menunaikan solat menjadi kewajipan buat semua yang bergelar seorang muslim. Tak kira walau bagaimanapun keadaan kita, sihat atau sakit, dirikanlah solat kerana itu sahajalah masa istimewa kita bersama dengan Dia.

Kita ada terlalu banyak nikmat untuk disyukuri. Yang paling kurang untuk kita buat pun hanyalah solat 5 waktu sahaja tanpa alasan.

Banyak pengajaran yang boleh kita dapat daripada video yang tidak sampai seminit itu tadi. Jika kita rasa penat untuk mendirikan solat, ingatlah ada orang lain yang lebih penat dan sukar daripada kita namun mereka tetap kuat melakukannya. Sama-samalah kita berusaha menjadi hamba yang lebih baik di sisiNya. InsyaAllah.


Walau Berhijab, Ini Perkara Yang Hijabi Boleh Buat Untuk Dapat Rambut Yang Cantik Dan Menawan

Memiliki rambut yang beralun, sihat, berkilat dan lebat memang menjadi idaman setiap wanita. Walaupun bertudung, namun apa salahnya untuk kita mendapatkan rambut yang sebegitu untuk kepuasan diri sendiri bukan? Bukan sahaja membahagiakan diri malah membuatkan kita rasa lebih cantik dan yakin dengan diri sendiri.

Ada kalanya kita mesti ada terasa ingin memberikan sentuhan kelainan pada rambut misalnya dari segi stail dan warnanya. Namun, perasaan ragu-ragu itu datang kerana risau jika bahan pewarnanya bakal menyusahkan kita untuk menunaikan solat nanti.

Nampaknya para muslimah tidak perlu risau lagi dengan masalah sebegitu. Pilihan sudah ada di depan mata. Pilih sahaja pewarna rambut Garnier Color Naturals tanpa was-was. Tidak syak dan ragu-ragu lagi, ini adalah produk yang perlu anda miliki untuk memberikan sentuhan berbeza pada helaian mahkota anda kerana ia telus air dan kini halal (sila rujuk pada pek untuk logo halal).

Bagai memahami isi hati dan kehendak wanita, inilah ciri yang paling dicari oleh setiap Muslimah kerana produk pewarna rambut sebegini sememangnya terhad di pasaran.

Kebiasaannya kita pasti membatalkan hasrat untuk membelinya kerana risau dan musykil dengan bahan kandungannya. Tetapi, anda tidak perlu khuatir dengan Garnier Color Naturals ini kerana ia tidak mengandungi bahan kimia ammonia yang boleh memberi kesan buruk pada tubuh untuk jangka masa panjang.

Tidak seperti produk pewarna rambut lain, item ini patut dimiliki oleh wanita diluar sana kerana ia mampu membuatkan rambut menjadi lima kali lebih berkilau daripada kebiasaannya. Langsung tidak mengeringkan rambut, rambut juga senang diurus dan dirapikan dengan lembut. Bukankah itu menjadi impian semua wanita di luar sana?

Selain itu, Garnier Color Naturals ini juga mengandungi pelbagai bahan asli semulajadi yang sememangnya diketahui umum mampu memberikan kesan baik pada rambut. Diperkaya dengan minyak zaitun, minyak badam dan minyak avocado, minyak daripada tumbuh-tumbuhan ini membuatkan rambut menjadi lebih sihat dan bermaya bak seorang ratu!

Bukan itu sahaja, produk ini juga datang dengan seribu satu khasiat kerana ia turut mengandungi sensasi serum buah-buahan dan juga vitamin yang memberikan banyak manfaat pada rambut. Anda bukan sahaja mendapat warna rambut yang cantik, malah rambut yang sihat dan memukau. Warnanya juga tahan lama sehingga lapan minggu dengan inovasi Color Lock Technology.

Mereka yang berambut pendek termasuklah kaum Adam kebiasaannya bolehlah menggunakan pek sachet kerana saiznya yang kecil sudah cukup untuk mewarnakan keseluruhan helaian rambut dengan rata selain boleh digunakan untuk membaiki warna akar rambut anda.

Dengan menggunakan pek sachet, anda boleh mendapatkan warna rambut yang diidamkan sepantas 15 minit sahaja. Mudahkan?

Datang dengan harga yang sangat berbaloi iaitu RM 19.90 untuk pek kit/kotak manakala RM 8.40 untuk pek sachet, produk ini mudah didapatkan di mana sahaja seperti di farmasi, gedung pasaraya dan juga di platform atas talian seperti di Lazada, Shopee dan Hermo.

Untuk memudahkan pembelian anda, klik terus link di bawah ini. Boleh terus membelinya dan tunggu sahaja ia sampai di depan rumah!

#WarnaBerkilauRambutTerawat # garnier ##GarnierMalaysia #hermo #lazada #rambutsihat #shopee #warna rambut

LAZADA

SHOPEE

HERMO


‘Sebelum Tidur Always Minta Maaf Pada Suami’- Nasihat Prof Dr Muhaya Buat Heliza Curi Tumpuan Ramai


Rahsia Wanita Arab Rambut Lebat & Tiada Kelemumur, Letak 1 Bahan Ni Sahaja Dalam Syampu!

Keguguran rambut disaat usia masih muda memang membimbangkan! Keyakinan diri terus jatuh kerana malu dengan orang sekeliling. Walaupun berhijab, kadang kala pasti akan ada ahli keluarga yang menegurkan mengenai keadaan rambut kita. Stress pula rasanya.

Sebenarnya, banyak faktor yang menyebabkan keguguran rambut berlaku. Tapi tidak mengapa, bagi mengelakkannya terjadi dengan lebih teruk, apa kata kita cuba ikhtiarcara yang dikongsikan oleh Najwa Qadah di Facebook ini. Menurutnya, petua yang diberi oleh orang Arab kepadanya ini sangat mujarab.

hanya ambik bunga cengkih berapa biji masukkan dalam shampoo .. dan selamat guna.. najwa dah kali kedua guna petua ni.. mmg puas hati❤alhamdulilahhh

bunga cengkih banyak kegunaan dia lain di guna untuk masak.. salah satu najwa guna dia untuk hilang masalah najwa alami lama dah..

kelemumur
rambut berminyak
rambut gugur

mana2 shampoo pun boleh.. tp najwa beli untuk bby sbb ank2 boleh guna sama, bg rambut lebat sikit.. sebenarnya petua ni utk lebat kan rambut tp kesan dia banyak lagi.. najwa takdak gatal2 lagi2 time pakai tudung panas2 mcm skrg ni.. rambut kering takdak berminyak rasa kembang fresh gitu?alhamdulilah rambut tak gugur berkilo?..

*najwa ambik petua ni dri org arab* bagi tahu siap2 satgi ada org bising plk?


Ingin Kelihatan 10 Tahun Lebih Muda? Ikuti Petua Solekan Mata Ini!

Adakah anda ingin kelihatan 10 tahun lebih muda? Nah, anda boleh mencuba solekan mata ini untuk menjadikan wajah anda kelihatan 10 tahun lebih muda.

Tiada siapa yang boleh kelihatan muda selamanya. Pastinya kita semua mengalami fasa penuaan termasuk kulit muka. Ini, sudah tentu, tidak kelihatan bagus dan cantik.Nah, anda boleh mengikuti helah solek mata ini untuk kelihatan lebih muda.

Primer mata adalah sangat penting untuk mencipta permukaan mata yang lebih licin supaya solek mata menyerlah dengan lancar dan mudah digunakan. Selain itu, menggunakan primer mata juga boleh menjadikan solek mata anda tahan lebih lama.

Ramai wanita sengaja menyapu lapisan solek tebal pada kawasan mata untuk menutup lingkaran hitam. Ini membentuk mata anda dan menjadikan anda kelihatan lebih tua. Untuk menutup lingkaran hitam dan mata yang bengkak, hanya sapukan concealer dengan jari anda dan tetapkan dengan bedak tetapan.

Menggunakan berus kecantikan untuk memakai concealer hanya akan menjadikan solekan mata anda kelihatan lebih tebal. Juga, pilih concealer dengan pembetulan warna untuk menyembunyikan warna gelap dan kebiruan lingkaran hitam.

Pilihan warna pembayang mata sebahagian besarnya menentukan penampilan anda. Pilih warna yang kelihatan semula jadi atau bogel, seperti B. merah jambu lembut, kuning air atau pic untuk kelopak mata dalam dan warna gelap seperti. B. Coklat atau taupe untuk lipatan mata. Jangan lupa blend warna supaya gradasi nampak sekata. Warna-warna semulajadi ini memberi kesan penampilan yang lebih segar dan awet muda.

Gunakan palet pembayang mata dengan warna “tenang” dan kemasan semula jadi seperti matte atau jelas untuk menjadikan mata anda kelihatan lebih segar. Pembayang mata berkrim mungkin juga merupakan pilihan terbaik.

Garis mata yang berani dan sengit membuatkan anda kelihatan lebih tua. Untuk melukis garisan yang lebih lembut, kami mengesyorkan menggunakan pensel celak atau pelapik gel. Caranya: lukis titik-titik di sepanjang garis mata dan campurkan dengan berus.Elakkan mata berasap jika anda tidak mahu kelihatan tua.


Nak Mekap Tahan Lama & Tak Bercapuk, Ikuti Langkah Dikongsi Gadis Ini. Pasti Menjadi!

Wanita dan alat mekap sememangnya tidak dapat dipisahkan. Namun, perasaan hampa itu mesti wujud apabila melihat mekap di wajah tidak tahan lama dan jadi bercapuk setelah seharian berada di luar. Situasi ini boleh menyebabkan kita hilang mood! Tetapi sekarang anda tak perlu risau. Seorang pengguna laman sosial facebook Atikah Kamaruzaman telah berkongsi teknik bagi membuat mekap anda tahan lebih lama.

Istimewanya perkongsian gadis ini telah mendapat lebih 22 ribu butang share dan ramai teruja untuk mengetahui cara yang dilakukannya. Wow, sampai begitu sekali sambutan posting ini.

Ayuh kita lihat apa yang telah dilakukannya.

Semburan ini akan bertindak umpama magis di wajah anda. Jadi tidak ada masalah untuk anda pergi ke mana sahaja lokasi atau majlis.

Selepas melihat semua langkah ini, rupanya senang je nak bagi mekap tahan lama pada wajah! Anda semua yang mahu tampil berseri bolehlah ikuti langkahnya.


‘Slugging’ Hasilkan Kulit Yang Cantik Jika Dilakukan Dengan Teknik Betul. Hebat Kecantikan K-Beauty

Pelbagai teknik penjagaan kulit wajah yang tidak pernah sunyi dari dunia kecantikan. Terkini, penjagaan kulit slugging dan teknik DIY! Slugging ialah trend K-beauty baharu yang menjanjikan untuk mengunci kelembapan dan memberikan anda kulit yang cerah dan dewy.

Apa yang terkandung dalam strategi ini dan bagaimana ia memberi manfaat kepada kulit anda. Jom baca untuk mengetahui lebih lanjut!

Jangan biarkan nama yang tidak menyenangkan menghalang anda daripada mencapai teknik kecantikan yang cemerlang. Penjagaan kulit slugging tidak ada kaitan dengan slug sebenar yang meluncur di muka anda. Slugging hanyalah satu trend penjagaan kulit K-beauty yang semakin popular yang menjanjikan kulit anda rupa yang sangat terhidrat dan berembun.

Ia melibatkan sapuan muka anda dalam lapisan krim berasaskan petrolatum atau jeli petroleum sebagai langkah terakhir rutin penjagaan kulit waktu malam untuk membaiki kulit semalaman. Tekstur jeli atau krim yang tebal dan berlendir boleh dibandingkan dengan lendir slug dan itulah bagaimana nama proses ini muncul.

Slugging membantu mengunci kelembapan produk lain yang digunakan sebelum itu. Ia juga menyediakan lapisan tambahan perlindungan penghalang kulit. Walaupun kaedah ini telah wujud beberapa tahun kebelakangan ini, ia telah mendapat kebangkitan semula dalam populariti baru-baru ini berkat platform media sosial seperti TikTok dan Instagram.

Salah satu faedah slugging yang paling jelas ialah pelembapan sengit yang diberikannya kepada kulit anda. Terdapat beberapa faedah lain juga. Walau bagaimanapun, perlu diingat bahawa tiada penyelidikan saintifik telah dijalankan ke atas slugging dan faedahnya yang dilaporkan.

Apabila slugging, lapisan pelindung nipis jeli petroleum atau krim disapu pada kulit selepas melembapkan. Lapisan ini bertindak sebagai penghalang pelindung yang mengunci kelembapan dan menghalangnya daripada terlepas. Ia juga menghalang unsur luaran seperti habuk daripada bersentuhan langsung dengan kulit.

Sapukan krim dan serum dengan bahan berkhasiat sejurus sebelum menyapu lapisan jeli petroleum boleh menggalakkan pembaikan kulit. Mengunci nutrien memberi ia masa yang mencukupi untuk menembusi dan bekerja pada kulit anda semasa tidur. Bangun dengan kulit yang sihat dan segar!

Mereka yang bergelut dengan kulit kering, mengelupas dan ekzema boleh mendapat manfaat yang besar daripada slugging. Proses ini bukan sahaja memberikan kulit anda rangsangan segera penghidratan tetapi juga membantu kulit kekal lembap untuk masa yang lama. Ia menggalakkan pengekalan lembapan dengan menghalang kehilangan air transepidermal yang berlebihan.

Kulit kering terdedah kepada penuaan pramatang dan kemunculan awal garis-garis halus dan kedutan. Mengekalkan kandungan air optimum dalam sel kulit adalah penting untuk mencapai rupa yang licin dan gebu. Penghidratan intensif yang disediakan oleh slugging mengelakkan tanda-tanda penuaan dan membolehkan anda menikmati kulit yang tegang dan muda lebih lama.

Penjagaan kulit slugging adalah langkah yang hebat untuk dimasukkan oleh sesiapa sahaja dalam rutin malam mereka. Walau bagaimanapun, terdapat beberapa jenis kulit yang slugging sangat bermanfaat. Adakah jenis kulit anda salah satu daripada ini? Ketahui di bawah!

Walaupun slugging sesuai dengan kebanyakan jenis kulit dan sesiapa sahaja boleh menikmati faedah rutin penghidratan ini, terdapat jenis kulit tertentu yang dapat memanfaatkan kaedah ini sepenuhnya. Individu yang mempunyai tiga jenis kulit ini tidak boleh melangkau slugging:

Dengan usia ini, kulit anda menjadi lebih nipis dan lebih terdedah kepada kerosakan. Individu yang mempunyai kulit matang harus menjadikan slugging sebagai sebahagian daripada rutin malam mereka untuk mengekalkan kelembapan dan menggalakkan pembaikan kulit. Ia membantu melindungi kulit anda daripada rosak dengan membentuk lapisan pelindung dan melindunginya daripada unsur luaran.

Adakah kulit anda cenderung cepat kering, terutamanya pada cuaca yang lebih sejuk? Sudah tiba masanya untuk anda menambah slugging pada rutin penjagaan kulit anda. Dengan memberikan kulit anda rangsangan penghidratan, slugging membantu menambah semula kelembapan yang hilang dan menjadikan kulit kelihatan gebu dan lembut.

Keadaan kulit yang meradang boleh menyebabkan kulit anda kelihatan kusam, rosak dan bersisik. Slugging yang kerap boleh membantu proses penyembuhan dan membantu kulit anda memulihkan kelembapan yang hilang. Pastikan anda menggunakan pelembap dalam atau krim berkhasiat pada muka sebelum menyapu pada lapisan jeli petroleum.

Untuk hasil yang terbaik, adalah penting untuk mengikuti proses yang betul. Berikut ialah cara untuk memasukkan slugging ke dalam rutin penjagaan kulit harian anda.

Untuk mendapatkan hasil yang terbaik, slugging perlu dilakukan dengan cara yang betul. Jika dilakukan secara tidak betul, ia boleh menyebabkan pori tersumbat dan jerawat. Tetapi apabila anda melakukannya dengan betul, anda bangun dengan kulit yang gebu dan licin selembut baldu. Berikut ialah cara melakukannya dalam tujuh langkah mudah:

Jika anda telah memakai pelindung matahari dan solekan sepanjang hari, langkah pertama dalam rutin penjagaan kulit malam anda ialah membuang solekan. Gunakan losen pembersih lembut atau air micellar untuk menanggalkan semua kesan solekan.

Basuh muka dengan air sejuk dan pencuci muka yang lembut yang tidak akan menghilangkan minyak semulajadi kulit anda atau mengganggu mikrobiom kulit. Sentiasa gunakan pembersih muka yang dibangunkan untuk jenis kulit khusus anda.

Gunakan Toner

Toner menanggalkan kesan solekan terakhir dan mengetatkan pori-pori. Jika anda mempunyai kulit berminyak, adalah idea yang baik untuk menggunakan toner bebas alkohol selepas mencuci muka anda.

Serum selalunya merupakan komponen yang paling kaya dengan nutrien dalam rutin penjagaan kulit anda. Bergantung pada keperluan kulit anda, anda boleh memilih daripada rangkaian serum yang diperkaya dengan nutrien yang berbeza seperti vitamin E, vitamin A, peptida dan asid hyaluronik. Pilihan anda termasuk serum penenang, serum penghidratan, serum untuk membaiki kulit yang rosak, serum anti-penuaan dan serum anti-jerawat. Sapukan serum dan biarkan selama sekurang-kurangnya seminit untuk ia meresap ke dalam kulit anda sebelum melembapkan.

Melembapkan kulit dengan losen berkhasiat membantu menggalakkan peremajaan kulit semasa anda tidur. Gunakan losen atau krim yang sesuai dengan jenis kulit. Individu yang mempunyai kulit kering boleh menggunakan krim yang lebih kaya, manakala losen atau gel berasaskan air adalah pilihan terbaik untuk mereka yang mempunyai kulit normal hingga berminyak.

Sesetengah orang cenderung melangkau bahagian penting rutin malam ini, tetapi anda tidak sepatutnya. Kawasan sekitar mata sangat halus dan memerlukan penjagaan khas. Tanda-tanda awal penuaan seperti garis-garis halus dan kedutan yang cenderung muncul di sekeliling mata. Pastikan anda menggunakan krim mata semalaman atau serum mata setiap malam.

Semasa kulit anda masih lembap daripada pelembap, sapukan lapisan nipis jeli petroleum ke seluruh muka. Berhati-hati untuk tidak menggunakan lapisan tebal kerana ia boleh menyumbat pori-pori anda.

Sebaik sahaja anda selesai dengan rutin penjagaan kulit, anda boleh tidur dan bangun dengan kulit yang bercahaya seperti kaca selepas slugging dari malam sebelumnya!

Walaupun slugging berpotensi untuk memberikan anda kulit yang cantik jika dilakukan dengan betul, anda mungkin tidak mempunyai masa atau tenaga untuk melalui semua langkah ini dengan kerap. Di sinilah kaedah pintasan memainkan peranan sebagai penyelesaian cepat untuk mereka yang ingin mencuba slugging tetapi tidak mempunyai masa.

Disarnkan untuk melakukan rutin ini sekali atau dua kali seminggu, bergantung pada keadaan kulit anda. Mereka yang mempunyai kulit yang sangat kering boleh slug dua hingga tiga hari berturut-turut dan berehat selama dua hingga tiga hari sebelum mengulangi proses. Walau bagaimanapun, tidak kira betapa keringnya kulit anda, slugging harian tidak disyorkan untuk sesiapa sahaja.

Walaupun ramai orang boleh mendapat manfaat daripada slugging sekali-sekala, ia tidak sesuai untuk semua orang. Mereka yang mempunyai kulit berminyak boleh mengalami jerawat selepas slugging kerana ia memerangkap dalam sel kulit mati dan meningkatkan minyak kulit. Slugging juga boleh menjadi tidak kemas dan boleh mengotorkan sarung bantal anda. Peraturan ibu jari ialah orang yang mempunyai kulit berminyak atau berjerawat harus mengelakkan slugging.

Seperti kebanyakan aliran K-beauty, slugging kini mencipta gelombang dalam kalangan kecantikan. Ia adalah teknik penjagaan kulit semalaman yang menjanjikan penghidratan yang kuat dan pembaikan penghalang kulit. Ia mesti dicuba bagi mereka yang mempunyai kulit kering atau terjejas. Walau bagaimanapun, rawatan itu mungkin terlalu menghidratkan dan tidak sesuai untuk orang yang mempunyai kulit berminyak. Jika anda mempunyai kulit normal hingga kering dan boleh lakukan dengan rangsangan penghidratan, teruskan dan cuba teknik ini untuk bangun dengan kulit dewy, lembut dan seperti kaca. Walau bagaimanapun, ingat bahawa tiada penyelidikan saintifik telah dilakukan untuk membuktikan manfaatnya.


Berketurunan Palestin, Bella Hadid Lantang Bersuara Menentang Rejim Zionis

Isu serangan rejim zionis terhadap Palestin sekarang ini hebat diperkatakan oleh masyarakat seluruh dunia.

Biarpun pemimpin dan media dari barat seolah-olah cuba menutup mata mengenai hal ini, namun kuasa viral media sosial ternyata memberi kesedaran kepada semua bahawa kita perlu membantu rakyat Palestin yang tertindas di negara mereka sendiri.

Antara selebriti terkenal yang bersuara lantang mengenai isu ini adalah model antarabangsa, Bella Hadid. Berdarah campuran Palestin dari bapanya, Bella teguh mempertahankan tanah Palestin kerana tidak tahan lagi melihat penjajahan tentera Israel terhadap negara Palestin yang telah berlaku beberapa tahun lamanya.

Mahu menyedarkan kesedaran terhadap masyarakat dunia, Bella telah meluahkan rasa amarahnya itu di laman instagramnya buat tatapan semua.

Sememangnya TIADA tempat untuk ini! Terutama sekali pada tahun 2021! Ia akan sentiasa menjadi #bebaskanpalestin. SENTIASA. Saya ada banyak perkara untuk dikatakan tetapi buat masa ini tolonglah baca dan didiklah diri. Ini bukan soal agama. Ini bukan mengenai sebarkan kebencian terhadap orang lain. Ini adalah mengenai penjajahan Israel, pembersihan etnik, penjajahan ketenteraan dan dasar apartheid ke atas rakyat Palestin yang telah berlangsung selama  BERTAHUN-TAHUN!

Saya berdiri dengan saudara-saudara Palestin saya, saya akan melindungi dan menyokong anda dengan sebaik mungkin. SAYA SAYANG ANDA.

Saya telah diberitahu sepanjang hidup saya bahawa siapa saya: seorang wanita Palestin – tidak wujud. Saya diberitahu bahawa ayah saya tidak mempunyai tempat kelahiran jika dia berasal dari Palestin. Jadi saya di sini untuk mengatakan  Palestin  wujud dan rakyat Palestin berada di sini untuk tinggal dan meneruskan kehidupan. Seperti yang selalu mereka lakukan.

Masyarakat di Palestin memang sangat mengharapkan bantuan dan doa daripada kita semua. Ini bukan soal agama, ini adalah soal kemanusiaan. Moga kemenangan akan berpihak kepada mereka nanti. InsyaAllah.


Mentaliti Serangan Jantung Hanya Terjadi Pada Golongan Orang Berumur Sudah Lapuk. Yang Muda Jangan Lalai!

Serangan jantung kian meningkat dalam kalangan golongan muda. Hakikatnya, ia bukan lagi satu penyakit yang hanya dikaitkan dengan warga emas. Lebih membimbangkan lagi, fakta menunjukkan bahawa individu yang mengalami serangan jantung pada usia 20-an atau awal 30-an telah meningkat, dengan 1 daripada 5 pesakit serangan jantung berumur bawah 40 tahun.

Malah, kajian tentang penyakit arteri koronari dalam kalangan belia Malaysia mendapati, hampir 70% peserta berumur 15 hingga 24 tahun mempunyai sekurang-kurangnya satu faktor risiko kardiovaskular.

Mentaliti yang mengkaitkan serangan jantung dengan golongan orang berumur sudah lapuk. Oleh itu, golongan muda haruslah mengambil tindakan segera untuk menangani isu ini. Dr. Nabil bin Haji Idris, Pakar Perunding Kardiologi Residen di Hospital Aurelius Nilai, berkata “Penyakit jantung tiada diskriminasi umur. Ia boleh menyerang sesiapa sahaja, baik golongan muda mahupun yang tua. Tekanan darah tinggi, kencing manis dan kolesterol tinggi merupakan faktor penyumbang utama kepada penyakit jantung, dan kami menyaksikan semakin ramai golongan muda yang mempunyai risiko-risiko ini.

Sungguhpun dalam usia 20-an, sangat-sangat penting untuk menjalani pemeriksaan kesihatan secara berkala dan mengamalkan gaya hidup sihat untuk mengurangkan faktor-faktor risiko ini.”

Pakar mengesyorkan supaya rakyat Malaysia buang segala tanggapan salah supaya kita tidak lalai kemudian hari. Berikut adalah beberapa salah tanggapan yang lazim kedengaran tentang faktor risiko penyakit jantung dalam kalangan golongan muda:

SITUASI PERTAMA:

“Saya masih muda! Saya boleh makan apa-apa sahaja tidak mengira masa”

Siapa yang tidak menggemari sesi gerai mamak pada lewat malam? Namun, anda perlulah berfikir baik-baik sebelum memesan maggi goreng kesukaan anda! Ini kerana diet yang tidak sihat dan tinggi lemak akan menyebabkan pengumpulan plak di arteri anda dan meningkatkan risiko serangan jantung. Selain itu, apa kata tukarkan teh tarik anda dengan teh c kosong?

SITUASI KEDUA:

“Tak perlulah kawal rokok dan alkohol. Saya masih muda lagi!”

Amalan merokok adalah faktor risiko utama kegagalan jantung kongestif kerana ia mampu menyebabkan aterosklerosis serta meningkatkan tekanan darah. Alkohol yang diambil secara berlebihan selama beberapa tahun dapat menghasilkan kardiomiopati alkohol, iaitu satu keadaan di mana alkohol bertindak sebagai toksin untuk melemahkan otot jantung secara langsung. Inilah masanya untuk berhenti merokok!

SITUASI KETIGA:

“Orang-orang muda boleh menangani tekanan dengan baik, jadi itu bukanlah masalah besar.”

Tidak kiralah fizikal atau emosi, tekanan yang berterusan akan meningkatkan risiko mendapat penyakit jantung dan peredaran darah. Kajian mendapati, apabila anda berasa tertekan, amigdala anda (bahagian otak yang menangani tekanan) akan memberi isyarat kepada sumsum tulang untuk menghasilkan sel darah putih berlebihan. Ini dapat menyebabkan arteri meradang, yang berupaya mencetuskan serangan jantung, angina dan strok . Sesungguhnya, kehidupan kita memang tidak lari daripada tekanan, namun anda mesti memperuntukkan masa untuk berehat, memulihkan tenaga tubuh, dan menyegarkan tubuh untuk memerangi kesan tekanan.

SITUASI KEEMPAT:

“Tekanan darah tinggi, kencing manis dan kolesterol tinggi hanya melanda orang-orang yang berusia.”

Semua ini adalah faktor risiko klasik untuk penyakit jantung. Namun, golongan muda mungkin tidak sedar jika mereka mempunyai penyakit ini melainkan mereka menjalani pemeriksaan kesihatan secara keseluruhan. Tiada salahnya untuk menjalani pemeriksaan kesihatan dari semasa ke semasa bagi mengenal pasti sebarang tanda masalah awal.

Meskipun sesetengah faktor risiko penyakit jantung tidak dapat dikawal, misalnya umur atau sejarah keluarga anda, anda boleh mengambil tindakan untuk mengurangkan risiko anda dengan mengubah faktor yang boleh dikawal.

Tambah Dr. Nabil lagi, “Perubahan kecil dalam gaya hidup anda, seperti bersenam dan membuat pilihan pemakanan yang sihat, boleh mendatangkan perubahan besar kepada kesihatan jantung anda. Mencegah adalah lebih baik daripada mengubati, jadi sebaiknya anda menjalani pemeriksaan jantung dan mengenal pasti faktor risiko anda lebih awal, serta mengambil tindakan proaktif bagi melindungi dan menguatkan jantung anda.”

Jika anda ingin mengetahui lebih lanjut tentang profil risiko kardiovaskular anda atau menjadualkan lawatan pemeriksaan jantung, anda boleh membuat temu janji dengan Dr. Nabil bin Haji Idris di Hospital Aurelius Nilai atau janjitemu dengan pakar yang berhampiran dengan anda.

SUMBER: Hospital Aurelius Nilai


Cara Melembutkan Parut Bekas Jerawat Di Wajah Hanya Menggunakan Kaedah Urutan

Mungkin anda mengalami parut muka kerana kecederaan atau prosedur pembedahan, atau mungkin anda mempunyai parut di wajah anda kerana jerawat.

Parut muka selalunya tidak selesa atau tidak sedap dipandang dan boleh menghalang anda daripada menghadirkan wajah terbaik anda. Melembutkan parut wajah sehingga kelihatan tidak kelihatan dapat dilakukan dengan menggunakan urutan dan ubat semula jadi.

Teknik urutan dapat membantu meratakan dan melembutkan parut, terutama semasa fasa parut yang belum matang, di mana parut dalam tahap penyembuhan atau baru saja sembuh. Menekan tekanan pada parut melalui urutan dapat mendorong pengeluaran kolagen, membantu mengurangkan rasa gatal dan memberi kelembapan dan kelenturan pada parut.

Walau bagaimanapun, urut parut tidak akan berfungsi pada parut yang berumur lebih dari dua tahun. Untuk mengurut parut anda:

Sentiasa gunakan losen pada bekas luka sebelum anda mengurutnya, kerana mereka mungkin sensitif atau kering semasa sembuh. Urut parut dua hingga tiga kali sehari selama sepuluh minit pada satu masa, sekurang-kurangnya enam bulan selepas parut berkembang. Anda boleh terus mengurut parut selepas enam bulan untuk mengalakkan penyembuhan dan melembutkan parut.

Berhentilah mengurut parut jika anda mengalami kemerahan, pendarahan, rasa sakit yang meningkat di sekitar atau pada parut dan jika bekas luka terasa lebih panas daripada kulit di sekitarnya.

Losen yang mengandungi vitamin E telah diketahui dapat melembutkan parut dan mendorong penyembuhan. Namun, hanya letakkan losen vitamin E pada bekas luka yang telah sembuh sebulan, kerana memakai losen sebelum itu dapat menyebabkan pembentukan tisu parut lebih berterusan. Sentiasa cuba sebilangan kecil produk di wajah anda sebelum meletakkannya pada bekas luka muka untuk memastikan anda tidak mengalami reaksi alergi terhadap produk tersebut.

CADANGAN PRODUK:

Jus lemon adalah astringen semula jadi dan dapat membantu menghilangkan parut jerawat. Oleh kerana berasid, ia dapat membantu menghilangkan sel-sel kulit mati dan melembutkan bekas jerawat secara perlahan-lahan memudar. Sapukan topeng muka berasaskan jus lemon untuk membantu melembutkan parut anda dan mendorong parut pudar.

BELI DI SINI:

Minyak zaitun adalah minyak semula jadi yang dapat membantu melembutkan parut anda dan membantu parut sembuh. Cuba gunakan minyak zaitun organik tanpa meletakkan bahan tambahan atau bahan kimia pada kulit anda.

BELI DI SINI:


Ubah ‘Derita’ Ke ‘Bahagia’ Dengan Tip Perkongsian Dato Dr Fadzilah Kamsah – “Setiap Dugaan Pasti Ada Hikmahnya…”

Banyak perkara yang berlaku dalam kehidupan ini yang bertukar menjadi satu penderitaan. Namun, sampai bila kita mahu untuk memendam dan tidak mahu rasa bahagia dalam kehidupan yang singkat ini?

Jom kita bersama menelaah perkongsian yang dibuat oleh Dato’ Dr. Haji Mohd Fazilah Kamsah tentang bagaimana seseorang itu boleh menukarkan ‘penderitaan’ kepada ‘kebahagiaan’.

Dato’ Dr Haji Mohd Fadzilah Kamsah menukilkan satu bebenang (thread) di Twitter mengenai tip bagi anda yang ingin menukarkan ‘derita’ kepada ‘bahagia’ dalam kehidupan. Ini adalah beberapa langkah yang boleh anda lakukan:-

Menurut beliau, anda cuba mulakan hari pada seawal 4.30 pagi. Ketika itu, kita sedang bersendiri dan tiada apa gangguan yang akan mengacau. Jadi disarankan untuk dekatkan diri beribadat dan lakukan aktiviti yang produktif seperti bersenam atau menambah ilmu (penyelidikan dan sebagainya).

Cuba perhatikan sekeliling rumah anda–jika kelihatan terlalu banyak benda itu tandanya anda perlu untuk mula mengemas! Kadangkala, persekitaran yang terlalu ‘sesak’ akan membuatkan anda rasa terlalu ‘sesak’ sehinggakan tiada ruang untuk bernafas. Ambil plastik dan asingkan barang yang tidak perlu!

Ramai yang alpa untuk melakukan pemeriksaan kesihatan dan sering mengambil endah tentangnya. Anda boleh cuba amalkan untuk lakukan setiap 3-6 bulan sekali. Ini boleh membantu anda untuk perhatikan keseimbangan diet dan menambah apa yang berkurang.

Apakah yang dimaksudkan dengan ‘true calling‘? Ianya bermaksud anda perlu mencari satu objektif atau goal dalam kehidupan. Sesuatu yang membuat anda berinspirasi dan ingin kecapi. Itulah satu semangat yang bakal menguatkan diri anda untuk jadi lebih konsisten dalam kehidupan!

Cuba dekatkan diri anda dengan circle atau kumpulan kawan yang lebih cenderung membuat anda rasa selesa dan stress-free! Susah juga jika anda cuba untuk fit-in meski pun mereka layan anda ala kadar. Ingat…anda adalah berharga dari mereka yang toksik!

Adakalanya kita tidak perasan suasana atau tempat kerja itu sendiri akan membuatkan diri ini pada tahap yang sama. Jika anda berfikir sebegitu–ubah pekerjaan dan mula mencari sesuatu yang lebih menjaminkan masa depan anda!


VIDEO TUTORIAL: Solekan RINGKAS ‘Everyday Look’ Buat HIJABI Yang Sukakan ‘Glowy Skin’. WAJIB Praktis!

Ramai antara hijabi yang bergaya ringkas tanpa solekan untuk pejabat. Kesibukan antara punca menjadikan mereka tiada masa untuk bersolek. Tak perlu bermekap tebal sekadar solekan ringkas sudah memadai. Ini kerana dengan riasan wajah sempurna memberi keyakinan dalam menghadapi tugasan serba mencabar.

Solekan ringkas perfect untuk anda yang hanya ada produk solekan yang minima dan juga mahu look yang hampir natural. Berikan wajah anda sedikit glow dengan menyapu sedikit highlight ataupun gunakan foundation yang memberi efek glowy.

Mari kita lihat beberapa tutorial solekan yang boleh membantu anda.

Sumber: Youtube (Aqira Azlah)

Sumber: Youtube (Aisha Liyana)

Sumber: Youtube (putreeo)


Elak Salah Gaya, Cipta Stail Menarik Dengan Cetak Atas Cetakan Dengan Ikuti Nasihat Pakar

Tidak dapat dinafikan fakta bahawa cetakan adalah perebut perhatian segera. Oleh itu, tidaklah hairanlah untuk mendapati cetakan yang menimbulkan kehebohan, dengan cetakan pada cetakan menjadi salah satu trend fesyen yang paling popular.

Mengapa berhenti pada satu kenyataan apabila anda boleh mencampur dan memadankan keseluruhan pakaian anda untuk membiarkan cetakan mengambil alih? Cetakan pada cetakan menghasilkan pernyataan gaya yang berani, yang mungkin menjadi sebab mengapa kebanyakan orang mendapati diri mereka bimbang semasa bermain-main dengan cetakan. Ini semua tentang mengikuti beberapa peraturan asas untuk mengikuti arah aliran seperti seorang profesional.

Jom ikuti petua pakar daripada pereka fesyen, tentang cara menggayakan cetakan pada cetakan.

Cetak pada cetakan untuk ensemble penuh boleh menjadi agak menggembirakan kepada individu yang berani dan kadangkala agak menakutkan untuk mencuba. Apa yang penting untuk anda ingat ialah jangan takut untuk mencampur dan memadankan cetakan. Mencampurkan cetakan dilakukan dengan cara yang betul boleh menjadi stail anda paling menarik.

Satu pendekatan adalah untuk memastikan aksesori pada tahap minimum – apabila ia adalah cetakan tebal dari kepala ke kaki, elakkan sebarang barang kemas atau topi. Biarkan pakaian yang bercakap. Aksesori cenderung bertembung dan menghalang cetakan pada cetakan. Ensemble itu kemudiannya boleh tampak pelik dan bukannya bergaya.

Pencampuran cetakan dilakukan dengan cara yang betul boleh menjadi indah. Apabila mencuba ini, adalah penting untuk memilih warna pelengkap dan bentuk abstrak. Contohnya, baju bercetak polka dot boleh digandingkan dengan seluar berjalur. Pilihan lain yang menarik ialah memasangkan cetakan yang sama dalam dua warna berbeza.

Cuba juga campurkan saiz yang berbeza pada cetakan yang sama. Sebagai contoh, jalur nipis dalam sepasang baju sangat sesuai dengan seluar berjalur tebal atau skirt. Berseronoklah dengan cetakan bersaiz berbeza dengan bermain dengan perkadaran.

Lebih daripada dua boleh menjadi agak kemas dan lucu. Peraturan ini terpakai pada beg tangan dan kasut anda, pastikan ia neutral.

Bunga boleh menjadi cetakan yang paling sukar untuk dicampur dan dipadankan dengan diri mereka sendiri. Satu petua ialah memilih cetakan bunga monokrom yang dicampur dengan bunga pelbagai warna yang termasuk warna monokrom asal. Untuk cetakan bunga, padankan bahagian atas bunga yang lebih gelap dengan seluar/skirt bunga yang lebih cerah. Dengan mengekalkan keseimbangan visual yang betul, ia menghasilkan rupa yang optimum.

Apabila ragu-ragu pergi monokrom sepenuhnya. Apabila anda berpegang kepada klasik seperti hitam dan putih, anda boleh mengambil hampir mana-mana dua cetakan.

Apabila anda menggabungkan dua cetakan bertentangan sepenuhnya, ia menghasilkan rupa yang menang. Jalur yang lebih kecil dan halus dipadankan dengan baik dengan cetakan grafik yang berani. Kontras berfungsi dengan baik bersama-sama dan mewujudkan rasa kontemporari.

Corak bertembung dengan skema warna yang sama berjalan seiring. Tidak kira betapa beraninya mereka, selagi anda berpegang pada palet warna yang sama atau serupa, ia tidak akan menjadi bencana.

Apabila memasangkan cetakan tebal dengan cetakan yang lebih halus, pilih satu warna daripada cetakan tebal dan pasangkannya dengan cetakan halus yang hanya menggunakan satu warna itu. Cara lain untuk mencampurkan cetakan dengan selamat ialah memilih cetakan dominan dan cetakan sekunder sebagai aksen atau peranan sokongan semata-mata.

Di mana menggunakan corak yang sama, terbalikkan warna untuk mencipta rupa moden yang sejuk. Anda juga boleh memecahkan corak dengan tali pinggang untuk rupa yang padu.

Ciri-ciri item ruji dalam koleksi UNIQLO dengan MARNI menyediakan kanvas kosong untuk penggunaan warna tersendiri yang sinonim dengan MARNI, bersama-sama dengan gaya pop, cetakan grafik hangat yang dicipta khas untuk koleksi ini dipersembahkan dalam lelaran yang lebih besar dan lebih kecil dalam permainan yang menarik pada perkadaran. Berbeza dengan monokrom dan corak, sentuhan tambahan yang disediakan oleh siluet santai dan volum belon tebal mengemas kini staple untuk kegunaan harian.

Satu lagi cara yang menarik untuk melakukan cetakan pada cetakan ialah mencampurkan cetakan antara kepingan yang disesuaikan dan mengalir. Contohnya, baju bercetak yang dipasang dengan skirt gipsi bercetak mengalir.

UNIQLO melancaran koleksi UNIQLO dan MARNI, kerjasama pertamanya dengan jenama fesyen mewah Itali. Kerjasama yang ditunggu-tunggu dengan MARNI ini telah menghasilkan koleksi yang berani dan penuh dengan keseronokan, dalam gaya MARNI yang tersendiri. UNIQLO LifeWear yang dicirikan oleh reka bentuk pintar dan kepakaran teknikal dan estetika MARNI yang dicirikan oleh bentuk unik dan cetakan berwarna-warni yang segar dan baharu, serta boleh dinikmati oleh semua orang sebagai pakaian harian.


Elak Jadi Muflis Hujung Bulan, Kerat Kad Kredit & Berbelanja Secara Tunai. Semak 4 Lagi Tip Lain!

Kewangan bukan semata-mata ilmu matematik. Sebenarnya ia jauh tentang hal mengurus emosi. Berjaya atau tidak dalam mempertahan kubu yang dibina, semuanya bergantung pada dalaman diri.

Selalu terjadi, kita gagal untuk menyimpan bukan kerana tidak cukup wang, tetapi tabiat diri dan desakan emosi yang menggagalkan kita untuk membuat simpanan.

Menurut Robert Kiyosaki dalam buku Rich Dad Poor Dad, orang kaya mengumpul harta dan mempertahankan harta sama ibarat sang tentera melindungi kubu dalam peperangan. Apa jua yang berlaku, kubu mestilah didahulukan.

Maka untuk menjadi kaya, perlulah kita mengawal emosi dan membiasakan diri dengan tabiat-tabiat yang boleh elakkan kekayaan atau kewangan kita daripada bocor.

Berikut merupakan antara 6 strategi penting yang boleh membantu:

Apabila mendapat wang, bayar diri sendiri dahulu dengan menambahkan wang simpanan. Selebihnya barulah berbelanja. Bukan berbelanja dahulu, kemudian ada duit lebih baru ingin memendam azam untuk menyimpan.  Percayalah, jika ditunggu duit lebih, memang selamanya, kita tidak akan menyimpan wang kocek untuk hari esok.

Jika mempunyai duit simpanan jangka panjang, tukar duit tersebut ke dalam bentuk harta sebenar seperti jongkong emas, tanah lot atau rumah-rumah sewa. Usah biarkan duit itu terbiar dalam bentuk tunai kecuali duit simpanan kecemasan sahaja.

Kerat semua kad kredit kecuali satu. Kad kredit adalah lubang hutang paling mudah. Sememangnya tampak hebat jika memiliki kad kredit Platinum, tetapi ketahuilah bahawa kad kredit boleh menjadi ‘kanser’ kewangan sebab kita tidak menyedari duit sebenarnya sedang tiris. Apabila tersedar, hutang bertimbun menggunung. Dengan kadar faedah paling tinggi berbanding pinjaman yang lain,  malah kadar faedahnya adalah pengkompaunan.

Jika ingin membeli barang, pastikan membeli secara tunai supaya kita betul-betul terasa setiap sen duit yang keluar. Jauhkan segala bentuk ansuran, beli dulu bayar kemudian, skim bayaran mudah, hatta ‘zero interest payment’ sekalipun. Walaupun mungkin ‘zero interest payment’ tu secara matematiknya seperti terlihat untung, akan tetapi ia secara tidak langsung memupuk tabiat suka berhutang. Dalam jangka panjang, ia musuh dalam selimut yang paling bahaya.

Apabila berniat untuk melangsaikan hutang, sasarkan untuk membayar hutang yang jumlahnya paling kecil dahulu kerana apabila satu hutang sudah selesai, ia menjadi motivasi untuk melangsaikan hutang-hutang lain. Pabila terang-terangan bebas hutang, kita pasti akan terasa cukup berat untuk berhutang lagi kecuali “hutang baik” yang membuatkan kita lebih kaya.

p/s: Andaikan ada dua hutang yang jumlahnya lebih kurang sama, apa kata selesaikan hutang yang berkadar faedah yang paling tinggi terlebih dahulu.

Jika kenaikan gaji sudah bertambah baik atau pendapatan sudah meningkat, manfaatkan kenaikan tersebut untuk membuat hutang-hutang baik seperti menambah rumah sewa, beli tanah dan sebagainya. Bukannya silih ganti kereta baru! Memang bukan senang untuk memaksa diri untuk menyimpan wang, namun jika berhutang, kita terpaksa langsaikannya! Walau apa pun, hutang piutang tersebut mesti diurus dengan baik, agar kita hidup tanpa himpitan hutang.


Benarkah Anak Luar Nikah Tidak Boleh Kahwin?-Ini Jawapan Daripada PU Azman

Baru-baru ini telah tular mengenai isu iaitu anak luar nikah tidak boleh bernikah. Pasti ramai yang terkejut dengan penyataan ini. Benarkah dakwaan ini seperti yang dicanang oleh seseorang di media sosial? Untuk mendapatkan kepastian, mari kita baca perkongsian Pencetus Ummah (PU) Azman di instagramnya @pu_azman.

Dengan penjelasan ini, diharap semua pembaca faham dan tidak mudah terpengaruh dengan fakta yang tidak benar. Yang berdosa hanyalah ibu bapanya yang melakukan zina. Ambillah iktibar daripada kisah ini.


Nak Turunkan Berat Badan Perlu Makan Beras Ni, Penting Parboiled Atau Kukus Nasi!

Pengambilan makanan berkarbohidrat dalam jumlah yang banyak dan masa makan yang tidak menentu boleh menyebabkan paras gula dalam darah tidak teratur. Nak turunkan berat badan perlu makan beras ni, penting parboiled atau kukus nasi!

Keadaan ini akan menyebabkan seseorang itu mendapat pelbagai komplikasi penyakit terutama mereka yang sudah ada penyakit dan juga mereka yang sedang dalam usaha menurunkan berat badan.

Makan nasi adalah satu kemestian bagi kebanyakan rakyat Malaysia. Pendek kata jika tidak makan nasi dalam sehari, tubuh rasa tidak bermaya dan tidak bertenaga. Namun dalam apa jua perkara, pengambilan nasi biarlah berpada-pada bukan hanya mengikut selera tekak.

Beras mempunyai kanji amylopectin dan amylose. Amylopectin adalah beratus unit glukosa yang diikat dengan ikatan alfa glukosidik pada lokasi 1->4 dan akan membentuk ranting pada setiap 25 unit glukosa dengan ikatan 1->6.

Amylopectin lebih mudah dicerna berbanding amylose kerana ia mempunyai lebih banyak ruang untuk bertindakbalas dengan enzim pencernaan kita. Amylose pula hanya diikat dengan ikatan glikosidik alfa pada lokasi 1->4 dan membentuk barisan yang panjang dan tidak bercabang. Ia lebih sukar dicerna enzim amylase.

Jadi, beras yang tinggi kandungan amylose akan mempunyai indeks glisemik yang lebih rendah. Contohnya beras basmathi mempunyai indeks glisemik lebih rendah dari beras biasa. Manakala beras tinggi amylopectin akan lebih mudah dicerna dan lebih tinggi indeks glisemik.

Proses memasak beras itu sendiri adalah proses pengelatinan kanji. Cara kita memasak beras dengan merebus sehingga air kering itu menyebabkan kanji kekal sedia ada, lebih mudah dicerna dan lebih melekit. Indeks glisemik juga lebih tinggi.

Apabila beras direbus dan air rebusan dibuang, kita membuang sebahagian kanji. Proses membasuh dengan air sejuk adalah untuk menggalakkan retrogradasi dalam proses pengelatinan kanji. Hasilnya beras lebih kenyal, lebih berbutir dan tidak melekit.

Beras parboiled dihasilkan dengan cara yang sama, iaitu merebus atau kukus dan air kanji dibuang, dan dikeringkan semula. Sebab itu rasanya tidak ‘semanis’ beras biasa dan harganya lebih mahal kerana proses tambahan ini.

Kaedah lain adalah beras dimasak dan dimasukkan dalam peti sejuk. Proses retrogradasi menjadikan beras kenyal, berbutir dan lebih sukar dicerna berbanding beras yang dimasak panas-panas makan pula dengan ikar bakar cicah air asam.

Tetapi kita harus ingat. Apa yang rendah adalah indeks glisemik iaitu kadar gula dilepaskan sama ada cepat atau lambat selepas makan. Kalau kita ambil jumlah nasi yang banyak, beban glisemik atau jumlah gula yang kita ambil tetaplah banyak.

Cara terbaik untuk mengawal berat atau gula adalah dengan mengurangkan makanan bergula dan berkanji seperti nasi, pulut, roti dan tepung. Bukan sekadar membeli beras basmathi, parboiled atau mengukus nasi.


Mahu Allah ‘Hadiahkan’ Kebaikan Tak Terkira? Amalkan Satu Ayat Ini Terutamanya Di Pagi Jumaat!

Ayat 255 dari Surah Al-Baqarah ini dikenali sebagai Ayat Al-Kursi ini merupakan penghulu bagi setiap ayat di dalam kitab suci Al-Quran. Ayat ini diturunkan selepas hijrah Nabi Muhammad s.a.w di mana turut diiringi oleh beribu-ribu Malaikat kerana kebesaran dan kemuliannya.

Ayat ini disebut ‘Al Kursi’ kerana di dalamnya terdapat perkataan ‘KURSI’ yang membawa maksud tempat duduk yang megah lagi maha tinggi martabatnya dimilki oleh Allah Azzawajala.

Sesiapa dalam kalangan umat yang membaca ayat Kursi sebanyak 12 kali pada pagi Jumaat, kemudian berwuduk dan solat sunat dua rakaat, Allah akan memelihara daripada kejahatan syaitan.

Sesiapa yang membaca ayat Kursi dengan khusyuk setiap kali selepas solat fardu, mereka akan berada dalam lindungan Allah hingga solat yang lain serta terpelihara daripada tipu daya dan gangguan syaitan.

Sesiapa yang sentiasa membaca ayat Kursi, Allah akan mengurniakan segala kebaikan yang tidak terhitung banyaknya.

Orang yang selalu membaca ayat Kursi akan selalu dicintai dan dipelihara Allah Taala sebagaimana Allah memelihara Nabi Muhammad s.a.w

Sesiapa yang berwuduk lalu membaca ayat Kursi, Allah akan meninggikan darjatnya setinggi 40 darjat dan Allah akan mendatangkan para malaikat menurut bilangan hurufnya, seraya berdoa untuk si pembaca hingga hari Kiamat.

Sesiapa yang membaca ayat Kursi sebelum keluar rumah, Allah akan mengutuskan 70,000 Malaikat kepadanya dan semua Malaikat akan memohon keampuan dan mendoakan si pembaca.

Sesiapa yang pulang ke rumah, kemudian membaca ayat Kursi, Allah akan menghilangkan segala kefakiran di depan matanya.

Membaca ayat Kursi dapat menghilangkan rasa marah, dijauhi daripada segala bencana dan gangguan syaitan.

Sesiapa yang membaca ketika dalam kesempitan, Allah akan memberi pertolongan kepadanya.

Sesiapa yang membacanya nescaya Allah akan mengutuskan Malaikat untuk menulis kebaikan dan menghapuskan keburukannya dari saat itu hingga keesokan harinya.


Bibir Kusam Dan Lebam? Cuba Semak Ada Tak Hijabi Lakukan Perkara Ini!

Bibir merupakan antara anggota badan yang bakal mempengaruhi penampilan atau make-up look seorang wanita. Jadi tak hairanlah, mengapa produk penjagaan bibir atau pemerah bibir kekal relevan dan mendapat permintaan tinggi di pasaran.

Malah, wajah tidak akan lengkap sekiranya usai disolek tidak dioleskan gincu pada bibir. Tapi ramai diantara kaum hawa hari ini kurang cakna, bahawa beberapa tindakan ini bakal membuatkan bibir anda bertukar menjadi kusam dan lebam!

Terdapat banyak faktor dan punca yang menyebabkan kulit bibir menjadi gelap. Salah satunya adalah tabiar buruk yang sering dilakukan Hijabi tanpa sedar. Justeru, jom semak ada tak anda lakukan perkara-perkara ini? Jika ya, adalah lebih baik sis berhenti melakukanya dari sekarang sebelum keadaan bibir menjadi semakin memburuk.

1. Tabiat Menjilat Dan Menggigit Bibir Dijadikan Amalan

Kadangkala, tanpa sedar tabiat kita sendiri yang membuatkan bibir menjadi kusam. Sebagai contoh, tabiat menjilat dan menggigit bibir. Kenapa tabiat ini cenderung menjadikan bibir kusam? Ini kerana geselan yang berterusan akan membuat bibir mengalami pigmentasi hingga akhirnya membuatkan kulit bibir menjadi gelap.

Lebih buruk lagi, stigma bahawa ‘jika bibir kering, jilat bibir untuk melembapkanya’ adalah salah! Ini kerana enzim dalam air liur yang melekat pada bibir hanya akan membuatkan bibir lebih kering dan menbuatkan bibir kurang mungil.

2. Tabiat Sering Menarik Kulit Bibir Yang Kering

Haa.. Tabiat yang kedua ini, pasti ramai dikalangan hijabi yang suka ‘gatal tangan’ dan tarik kepingan-kepingan kulit kering pada bibir terutamanya di musim panas ni kan? Kadang ada yang punya ‘syok’ tarik kulit kering tu sampai bibir terluka dan berdarah.

Memang rasa puas bila dapat singkirkan kulit-kulit kering pada bibir tu. Tapi kesanya kepada bibir juga tidak akan membuatkan hijabi tersenyum gembira.

Tabiat mengelupas kulit bibir ini kesanya boleh merosakkan jaringan bibir hingga menyebabkan bibir jadi menggelap. Malah, kulit bibir kering yang terkelupas akan meninggalkan kesan luka berwarna kehitaman.

Oleh itu, jika tabiat buruk ini tidak ditinggalkan, pakailah lipstik berwarna apa sekalipun. Bibir anda pasti tidak akan kelihatan berseri dan menyerlah. Meski lipstik mampu menutup sementara kesan luka tersebut.

Jadi, jika bibir anda sudah menunjukan tanda-tanda dehidrasi, cepat-cepat oleskan lip oil atau lip balm sebelum keadaan bibir menjadi lebih teruk!

3. Kurang Minum Air

Tabiat ketiga ini sememangya tidak harus dilakukan! Kerana umum mengetahui bahawa air mempunyai pelbagai manfaat yang baik terutamanya dalam rejim kecantikan kulit, termasuk kulit bibir.

Jika anda jarang atau hanya kurang minum air, maka badan akan memberikan tindakbalas dan tidak mampu mengekalkan hidrasi dan membutakan beberapa anggota tubuh menjadi kering. Bahagia bibir yang sepatutnya sentiasa lembap dan berwarna merah muda akan menjadi kering dan berubah warna menjadi gelap.

Mesti anda tidak mahukan bibir menjadi gelap dan kusam seperti perokok tegar? Jadi, untuk mengekalkan kulit bibir yang tetap cerah merona merah, atasi tabiat buruk penyebab bibir gelap ini dengan amalan minum air secukupnya supaya badan mampu terhidrat sempurna, sekurang-kurangnya 8 gelas air setiap hari.


“Lepas Keluar Hospital, Rasa Macam Lain Sangat”- Intan Sarafina Kini Berhijab

Penyanyi yang pernah popular dengan lagu Duhai Malam, Intan Sarafina mengakui kini sudah berhijab selepas mengalami retak tulang di bahagian jari kelingking kaki kiri akibat terjatuh.

Ekoran daripada kecedaraan yang dialami, Intan,40, terpaksa dimasukkan ke wad pada 17 Januari lalu dan perlu melalui pembedahan berikutan kecederaan yang dialaminya itu.

“Ketika jogging di kawasan rumah saya terpijak lubang dan terus jatuh. Apabila buat pemeriksaan, tulang jari kelima kaki atau jari kelingking bahagian tengah retak. Saya terus dimasukkan ke wad dan perlu menjalani pembedahan.

“Selepas keluar hospital, rasa macam lain sangat. Memang tak boleh nak gambarkan perasaan itu. Saya berasa bersyukur sangat ibarat diberi peluang kedua. Jadi, sejak itu saya nekad untuk pakai tudung.

Menurut Intan atau nama sebenarnya Ungku Intan Sarafina Ungku Yahya, dia merasakan seperti ada yang kosong dalam hidupnya sebelum ini.

“Niat nak pakai tudung sudah lama, tapi saya simpan dulu. Diakui, sebelum ni memang macam ada sesuatu yang kosong. Tapi, alhamdulillah, sekarang saya lebih gembira dan tenang.

“Sebenarnya Allah nak lindung dari apa yang mungkin lebih buruk. Jadi, saya berasa syukur sangat. Alhamdulillah, sekarang saya dalam proses nak sembuh,” jelas peserta Gegar Vaganza musim ketiga ini.


Penggunaan Luar Biasa Vicks Vaporub, Ramai Yang Tak Tahu Mampu Kecutkan Jerawat Juga

Vicks VapoRub secara tradisinya diletakkan pada dada untuk membantu anda bernafas dengan lebih baik. Ia sangat berguna semasa selsema, seperti apabila kesesakan bronkial muncul.

Walau bagaimanapun, Vicks Vaporub mempunyai banyak faedah, termasuk beberapa kegunaan dan petua yang perlu anda ketahui tentang:

Jika anda batuk pada waktu malam, urut bahagian bawah setiap kaki dengan sedikit Vicks Vaporub. Kemudian tutup dengan sepasang stokin.

Sapukan dan urut otot dengan Vicks untuk melegakan sakit.

Gosok beberapa Vicks pada dahi dan pelipis anda untuk melegakan sakit kepala yang cepat. Ia akan cepat membuat sakit kepala anda hilang.

Sapukan sedikit Vicks pada bola kapas dan letakkan di dalam telinga anda untuk melegakan sakit telinga jika ia tersumbat.

Sapukan Vicks pada wabak ekzema untuk mengurangkan kegatalan dan keradangan.

Sapukan Vicks dua kali sehari pada tumit merekah dan tutupkannya dengan stokin untuk mengaktifkan kesannya.

Sapukan VapoRub pada kesan regangan. Anda sepatutnya mula melihat peningkatan yang ketara selepas 2 minggu. Pasti anda tak sabar melihat kesannya!

Letakkan sapuan Vicks di bawah setiap lubang hidung untuk mewujudkan penghalang bau kepada bau yang tidak menyenangkan yang mungkin anda hadapi pada siang hari di mana-mana sahaja.

Sesetengah pelembap mempunyai petak untuk menambah aromatik. Tambahkan Vicks pada petak ini dan hidupkan pelembap anda. Lakukan ini sebelum tidur untuk membantu membersihkan hidung dan tidur dengan lebih lena.

Sapukan Vicks pada bahagian kulit yang berlainan untuk menghalau nyamuk. Jika gigitan kutu berlaku, sapukan Vicks dengan segera ke kawasan yang terjejas. Baunya mampu memaksa kutu untuk pergi.

Penggunaan Vaporub pada muka memang mengejutkan tetapi berkesan. Sapukan Vicks pada jerawat berjerawat beberapa kali sehari untuk mengeringkannya dan lebih cepat susut.

Sapukan Vicks di kawasan kudis sebaik sahaja anda merasakan sakit sejuk yang menolak.

Sapukan Vicks terus ke luka anda. Ia menghalang jangkitan dan mempercepatkan penyembuhan.

Sapukan Vicks di kawasan yang terjejas. Ini menghalang jangkitan dan mengeluarkan serpihan kayu atau kaca dari kulit dengan lebih cepat.

Campurkan Vicks dengan garam dan sapukan campuran itu ke kawasan yang baru lebam. Campuran ini menggalakkan pemulihan peredaran darah yang membolehkan lebam berlalu dengan lebih cepat.

Gosok kuku dan kaki yang dijangkiti dengan Vicks. Ulang dua kali sehari. Disebabkan candidiasis, kuku boleh menjadi hitam. Kemudian potong kuku anda dengan kerap sehingga bahagian yang hitam hilang.

Kucing dan anjing benci bau Vicks. Jadi, jika terdapat sebarang perabot yang dicakar kucing anda, gosokkan beberapa Vicks pada kawasan yang terjejas. Kucing anda akan menjauhkan diri, percayalah!

Hijabista menghasilkan Majalah Hijabista Edisi Jawi menampilkan Nur Fazura sebagai penghias wajah hadapan. Menariknya, dengan setiap pembelian para pembeli akan menerima dua helai tudung istimewa.


Air Beras Untuk Rambut, Pakar Akui Ada Kebenaran Tentang Trend Tiktok Ini. Lebih Lebat Lebih Bersinar!

Air beras untuk rambut adalah trend TikTok sebelum carian Google pantas mengesahkannya. Nama yang menarik, teknik ‘cerdik di dapur anda’ yang dibuat sendiri dan lebih kerap daripada tidak memberi tumpuan untuk membuat sesuatu berkilat dari badan, rambut malah kulit kelihatan gebu seperti donat.

Fakta bahawa video di TikTok yang menyebut ‘air beras untuk pertumbuhan rambut’ telah mendapat lebih 100 juta tontonan memang menarik perhatian ramai. Dan membaca tentang teknik ini pastinya menawarkan alasan yang lebih menarik untuk mencubanya daripada kegilaan kecantikan lain.

Jadi jom cuba air beras untuk rambut sendiri. Tetapi sebelum itu, hijabista kongsi pandangan beberapa pakar rambut dan kulit kepala tentang trend khusus ini.

Air beras untuk rambut ialah teknik yang digunakan di seluruh Asia Timur, tetapi paling terkenal di Huang Luo, sebuah perkampungan di China di mana wanita tempatan terkenal di dunia dengan rambut ultra panjang mereka, disimpan dalam keadaan cantik dengan bilas biasa dalam air beras. Teorinya mengatakan bahawa dengan merendam beras dalam air dan kemudian menapainya, protein yang terhasil dan cecair yang kaya dengan nutrien boleh membantu membaiki rambut yang rosak dan mungkin juga meningkatkan pertumbuhan.

Air beras sangat mengagumkan untuk rambut dan mungkin salah satu rawatan kegemaran di rumah. Ia kaya dengan mineral dan vitamin yang mempunyai banyak manfaat untuk rambut anda. Ia juga kaya dengan asid amino, yang menguatkan rambut dan menambah kilauan dan ia mengandungi karbohidrat yang dikenali sebagai inositol yang membaiki melindungi rambut daripada rosak.

Jika anda mengalami rambut menipis, atau ingin tahu sama ada anda boleh membuat rambut tumbuh lebih cepat janji rawatan DIY yang boleh meningkatkan pertumbuhan adalah sangat menarik. Tetapi sama seperti suplemen seperti biotin untuk rambut boleh mewujudkan keadaan untuk pertumbuhan yang sihat, bukan pertumbuhan itu sendiri, ini adalah satu lagi rawatan rambut yang bermanfaat tetapi tidak akan mencetuskan rambut baru muncul.

Air beras tidak akan menghentikan atau mengurangkan isu keguguran rambut sebenar. Bagaimanapun, disebabkan kandungan proteinnya yang tinggi, ia mungkin, dari sudut kosmetik semata-mata, memberikan helai rasa yang lebih tebal. Bilas air beras juga boleh memberikan helai lebih bersinar.

Ini agak mudah, dan hanya memerlukan tiga perkara: nasi, air dan kesabaran. Rahsia rawatan ini adalah dalam penapaian, jadi peruntukkan sedikit masa sekurang-kurangnya sehari sebelum anda merancang untuk merawat dan ikuti arahan langkah demi langkah:

Amaran bagi menggunakan petua ini, air beras boleh menjadi sangat berbau jadi pastikan anda menambah sedikit minyak rosemary atau minyak lavender untuk menghilangkan bau. Apabila menyapu air beras, fokus pada kulit kepala anda dan lakukan cara anda melalui batang rambut memastikan anda menutup seluruh batang rambut. Biarkan selama lima minit, kemudian bilas.

Berita baiknya ialah anda tidak mungkin mengalami sebarang kesan negatif daripada menggunakan air beras dalam rambut anda dengan betul. Menggunakannya terlalu kerap boleh mengakibatkan sedikit pembentukan kanji atau membebankan rambut dengan protein, yang boleh berisiko menyebabkan pecahnya pada helai yang sangat sensitif atau lebih lemah. Ini mudah dielakkan selagi anda hanya menggunakan air beras sekali setiap 10 hari atau lebih, dan bukannya menggunakannya sebagai bilas setiap hari.


Pandang Muka Suami Dengan Kasih Sayang Bekalan Ke Akhirat, Ini 4 Tip Syurga Untuk Isteri.

Memang tidak dinafikan wanita pada hari ini lebih berdikari dan ‘berani’ lagi-lagi di zaman serba moden ini. Namun wanita yang bergelar isteri walau bagaimana hebat dan berjaya pun suami adalah paling utama dan  syurga kita.

Mari membaca coretan buat peringatan bersama yang dikongsikan oleh Fauziah Hashim ini tentang dugaan dan kealpaan seorang isteri.

“ Jadi seorang isteri, hal yang amat kritikal bagi kita ialah suami. Kita – makhluk Allah yang sarat dengan emosi dan kadang terlalu menuruti kata hati, lalu memang satu hal yang menakutkan kalau ada kata-kata dan tindak tanduk kita yang melukai hati suami – sengaja atau tidak sengaja.

Rasulullah S.A.W sebut dengan jelas tentang perangai orang perempuan – saat berdepan dengan satu saja pun keburukan suami, si isteri boleh lupa dengan kebaikan suaminya yang lain. Perangai inilah yang paling banyak menjerumuskan perempuan ke neraka. Allah. betapa ngerinya!

Jadi seorang isteri, banyak-banyakkanlah minta maaf dari suami. Mungkin ada terkurang layanan kita, terkasar bahasa kita, terlajak berprasangka, tercerita tentang aibnya pada sesiapa.

Allah ya Allah, rendahkan hati kita untuk merayu kemaafan darinya. Jangan kita hanya nampak kelemahan dia tapi kita lupa kelemahan kita. Jangan kita sibuk besar-besarkan kesilapannya tapi kita pandang kecil kesilapan kita.

Pandang muka suami kita, siapa pun dia, itulah yang Allah dah pilihkan sebagai jodoh kita. Itulah lorong nikmat, itulah juga lorong ujian Allah buat kita. Semua buruk baik dia boleh jadi asbab kebaikan untuk kita. Mungkin untuk tundukkan ego kita. Mungkin untuk Allah beri pahala melalui sabar kita. Mungkin untuk latih kita berdikari dan keluarkan potensi diri. Ada sebabnya. Pasti ada sebabnya!

Minta Allah jaga rumah tangga kita. Kalau ada hal tentangnya yang kita tidak suka, banyakkan berdoa pada Allah. Kita tidak boleh ubah suami kita, tapi Allah boleh. Minta dari Allah. Jaga hubungan kita dengan Allah agar mudah kita minta Allah jaga rumah tangga kita.

Masya-Allah, indahnya kesudahan hidup seorang isteri andai dia mati dalam keadaan mendapat redha seorang suami. Indahnya janji Allah bahawa isteri yang diredhai suaminya boleh masuk syurga dari mana-mana pintu yang disukainya. Indah sangat, kawan-kawan! Tidak teringin ke kita untuk mendapatkannya?

Hari ini, ayuh simpan niat untuk jadi isteri yang lebih baik daripada semalam. Simpan hasrat untuk cuba dan kemudian cuba. Allah pandang usaha kita. Allah pasti beri ganjaran walau pun pada sekecil-kecil usaha kita. Inshaa-Allah.

Ayuh tutup aurat kita serapat mungkin agar kita bakal menjadi ketua bidadari untuk suami kita di syurga kelak. Lindungi walau sehelai rambut. Litupi walau hanya tapak kaki yang kita rasa hanya berada di bawah tapi ia yang bakal menentukan ke syurga kah kita.

Ya Allah,

Jadikanlah isteri yang membaca ingatan ini sebagai isteri menyejukkan hati suami mereka ya Allah. Aamiin. ‘


Masker Betik 2+1, Kulit Putih Bersih & Rambut Sihat Bebas Kelemumur, Paling Senang Nak Buat

Percaya atau tidak wanita zaman dahulu banyak menggunakan bahan semula jadi untuk perawatan kecantikan. Mereka percaya bahan-bahan ini adalah sumber terbaik untuk perawatan kulit wajah.

Masker yang dihasilkan menggunakan buah-buahan tempatan sangat baik untuk mengurangkan masalah kulit. Sebagai contoh buat betik. Buah betik yang dijadikan sebagai masker bukan sahaja baik untuk kesihatan kulit wajah tetapi juga untuk kesihatan rambut.

MASKER BETIK UNTUK WAJAH PUTIH BERSIH DAN RAMBUT SIHAT
Buah betik kαya dengan sumber antioksidan, vitamin B, vitamin C, karoten, flavonoid, mineral, kalium, magnesium, dan serat.

Dalam buah betik  ada enzim untuk pemutihan kulit, mengelupaskan kulit mati, membaiki kulit yang disebabkan penuaan. Pelbagai vitamin ini juga boleh mengelakkan rambut daripada gugur. Akar rambut menjadi kuat dan boleh menghilangkan kelemumur. Sapuan masker betik juga membantu untuk membersihkan kotoran pada bahagian kulit kepala.

CARA MEMBUAT MASKER BETIK:
1. Cuci bersih buah betik dan buang kulit serta biji.
2. Lenyekkan atau kisar dengan sedikit air.
3. Kemudian sapukan di seluruh muka atau rambut.
4. Biarkan hingga 10 minit atau hingga kering.
5. Bilas dengan air bersih.

Jom kita cuba buat masker untuk kulit wajah dan rambut. Buat sekali adunan tapi boleh guna untuk rambut dan juga kulit wajah.

KHASIAT BUAH BETIK UNTUK KECANTIKAN KULIT WAJAH:

1. Betik mengandungi kandungan vitamin C yang sangat tinggi. Seperti yang diketahui, vitamin C mampu mencerahkan kulit, memberhentikan penghasilan melanin atau pewarna kulit coklat yang menyebabkan terjadinya tompokan jeragat sekali gus merangsang kolagen dalam kulit.
2. Kandungan Beta karotin pula menggalakkan warna kulit menjadi lebih sekata.
3. Enzim papain dan AHA adalah asid buah semula jadi yang bertindak sebagai agen penanggal sel kulit mati. Oleh itu adalah tidak mustahil masker betik mampu menjadikan kulit lebih cerah, bersih dan licin tanpa parut jerawat dan kesan jeragat tebal.

HIJABISTA: Buah-buahan bukan sahaja elok dan berkhasiat untuk dijadikan sumber makanan yang sihat tetapi boleh juga dijadikan sebagai rejim kecantikan wajah. Perawatan kecantikan harus dilakukan secara konsisten agar memberikan impak seperti yang diinginkan.


Hanya Guna Panadol, Kini Seterika Yang Ada Kesan Hangus Nampak Seperti Baharu!

Gunakan yang jenis soluble begini.

Pastikan tangan anda tidak terkena seterika tersebut.

Kemudian lap permukaan seterika mengguna kain.

Tadaa! Inilah hasilnya. Nampak macam barukan? Daripada beli seterika baru, lebih baik anda cuba bersihkannya dahulu. Banyak penjimatan yang boleh dilakukan ya!

kredit: Achai Wong

Bulan ini, Hijabista menghasilkan Majalah Hijabista Edisi Jawi menampilkan Nur Fazura sebagai penghias wajah hadapan. Menariknya, dengan setiap pembelian para pembeli akan menerima dua helai tudung istimewa.


Wajah Seperti ‘Badut’ Kerana Salah Cara Memakai Maskara, Cuba Lakukan Teknik Rahsia Yang Mudah Ini!

Orang kata jika dalam masakan, tanpa garam, masakan itu tidak akan sempurna. Begitu juga dengan istilah maskara dalam solekan. Jika tiada sebarang maskara pada wajah, maka tidak sempurnalah solekan anda!

Maskara mampu untuk menjadikan mata anda kebih galak dan seksi mengikut bentuk garisan yang dihasilkan. Pun begitu, pemakaian maskara yang tidak betul boleh menyebabkan solekan anda comot dan tidak kemas! Walaupun pelbagai jenis produk maskara dijual di pasaran, tetapi anda harus tahu tentang teknik asas untuk memakai maskara! Oleh itu, jom baca teknik asas di bawah ini! Selamat mencuba!

1. Pilih jenis maskara yang betul

Terdapat banyak maskara yang menjanjikan lebat, panjang dan tahan lama tetapi pakar mengatakan bahawa ini bukan caranya untuk memiliki keseluruhan efek. Jika anda mahu hasil yang tertentu, carilah jenis maskara yang khusus.

2. Hitam sesuai untuk semua

Semua orang boleh menggayakan maskara hitam, walaupun berambut perang.  Kepentingan maskara adalah untuk menyerlahkan bentuk mata dan bulu mata.

3. Gunakan maskara kalis air bila perlu

Formula kalis air adalah terlalu sukar dibuang untuk digunakan setiap hari, anda perlu menggosok kuat untuk menghilangkannya jadi ada kemungkinan bulu mata anda akan gugur.

4. Lentikan sempurna

Gunakan pelentik bulu mata dengan memulakannya dari pangkal bulu mata kemudian sedikit demi sedikit dilentikkan sampai ke hujung bulu mata. Letakkan cermin di bawah mata agar anda dapat lihat garisan bulu mata.

5. Bulu mata yang lebih ketara

Palit dari pangkal bulu mata hingga hujung. Bermula dari pangkalnya, ceraikan setiap helaian bulu mata, pegang berus secara menegak dan gerakkannya dari tepi.

6. Melebat dan memanjangkan

Sekiranya bulu mata anda halus dan jarang, gunakan asas maskara untuk menambahkan volume. Palit dari pangkal bulu mata hingga hujung.

7. Mencuci maskara

Selepas seharian bulu mata anda dipaliti maskara, pastinya waktu untuk mencuci cukup renyah buat anda, namun jangan runsing, gunakan saja pencuci bulu mata atau pemadan solekan yang berunsurkan formula minyak. Kandungan minyak dapat menyingkirkan kotoran dengan pantas, malah ia juga berkesan untuk maskara kalis air.


Beli Rumah Kedua RM 1.3 Juta Di Usia 22 Tahun, ‘House Tour’ Asyalliee Buat Ramai Terinspirasi!

Suatu ketika dahulu, Asyalliee atau nama sebenarnya, Siti Syasya Rosaelmi,23, pernah viral kerana video ‘macam cantik je, macam comel je’ miliknya jadi perhatian ramai.

Walaupun dikecam pada ketika itu, ia langsung tidak pernah mematahkan semangat wanita ini yang kini telah pun berjaya mempunyai perniagaan kosmetik sendiri.

Sedang hamil anak ketiga, Asyalliee yang mesra disapa Asya ini sering berkongsi kisah hidup serta jatuh bangunnya dalam dunia perniagaan bersama-sama pengikut setia laman sosialnya.

Ramai yang berasa teruja dengan kejayaannya memiliki rumah mewah pada usia yang sangat muda. Memang terinspirasi betul jadinya!

Selain itu, netizen juga mengandaikan bahawa Asya pastinya akan sering terserempak dengan Wany Hasrita di kawasan kediamannya itu nanti disebabkan mereka membeli rumah di lokasi yang sama.